नसीरुद्दीन से कहीं आगे निकली उनकी औलाद.. उसके निशाने पर भी हिंदू और भारत - Hindi News, हिंदी समाचार, Samachar, Breaking News, Latest Khabar -\nJuly 3, 2019 July 3, 2019 sudarshan 12971 Views कमरा, किराया, डर, नसीरुद्दीन शाह, भारत, मुस्लिम. सुदर्शन, विवान शाह\nहिंदुस्तान में रहकर, हिंदुस्तान की हवा में साँस लेकर, हिंदुस्तान की माटी में पलकर तथा हिंदुस्तान से ही दौलत तथा शोहरत कमाने वाले बॉलीवुड अभिनेता नसीरुद्दीन शाह को पिछले दिनों भारत में डर लगा था. नसीरुद्दीन ने कहा था कि उन्हें इस बात का डर है कि भारत में भीड़ उनके बच्चों को घेरकर हमला कर सकती है, निशाना बना सकती है. नसीरुद्दीन शाह के इस बयान के बाद पूरा देश आक्रोश से भर उठा था तथा उनके इस बयान की देशभर में कड़ी आलोचना की गई थी.\nअब नसीरुद्दीन शाह का बेटा विवान शाह भी अपने अब्बू के रास्ते पर चल पड़ा है. खबर के मुताबिक़, बॉलीवुड के अभिनेता नसीरुद्दीन शाह के बाद अब उनके बेटे विवान शाह को भी भारत में रहने को लेकर डर सताने लगा है. नसीरुद्दीन के अभिनेता बेटे विवान शाह का कहना है कि हम एक ऐसे समाज में रहते हैं जो रूढ़िवादी है और जहां मुसलामानों को घर किराए पर नहीं मिलता है. विवान ने यह बयान अपनी आने वाली नई वेब सीरीज ‘ओनली फॉर सिंगल्स’ (Only For Singles) के प्रमोशन के दौरान दिया है.\nबता दें कि विवान शाह नई वेब सीरीज ‘ओनली फॉर सिंगल्स’ में लीड रोल निभा रहे है. इस शो की कहानी उनके दोस्तों के एक ऐसे ग्रुप पर आधारित है जो सिंगल हैं और जिन्हें डेली लाइफ में कई समस्याओं से जूझना पड़ता है. उनसे एक ऐसी बड़ी समस्या के बारे में पूछा गया, जिसका सामना सिंगल लड़के और लड़कियों को करना पड़ता है. जैसे कि उनके साथ कई सिंगल दोस्तों को रहने के लिए किराये का घर ढूंढने में काफी मशक्कतों का सामना करना पड़ता है. मकान मालिकों को किराये में घर देने में दिक्कत होती है.\nविवान शाह ने आगे कहा कि इस तरह की किसी समस्या का मैंने डायरेक्टली सामना नहीं किया. लेकिन मैंने यह जरूर देखा है कि खासकर दिल्ली में किस तरह मेरे सिंगल दोस्तों को घर ढूंढने में मुश्किलों का सामना करना पड़ता है. मैं दिल्ली में पढ़ा हूं, दिल्ली के कुछ इलाकों में मकान मालिकों को मुस्लिमों को मकान किराए पर देने में दिक्कत होती है और उन्हें सीधे मना कर दिया जाता है. मेरे कुछ दोस्त जिनके नाम मुस्लिम थे, उनका नाम जानते ही उन्हें किराए पर घर नहीं दिया जाता था. हालांकि मेरा नाम विवान है, जो काफी धर्मनिरपेक्ष लगता है. इसलिए मुझे किसी समस्या का सामना नहीं करना पड़ा.\n← कांग्रेस के नामी नेता ने जायरा वसीम से पूछा वो सवाल जिसके बाद बवंडर उठना माना जा रहा तय\nहिंदुओ के बाद अब निशाने पर पुलिस ? कोर्ट में लगी थी याचिका- “पुलिस हिरासत में मरे2मुसलमान”.. जबकि वो वाहन चोरी के संदिग्ध भी थे →\nDecember 13, 2018 sudarshan Comments Off on रोहिंग्याओं के लिए म्यांमार में घर बनवाए भारत की सरकार ने जबकि कश्मीरी हिन्दू अब तक भटक रहे छत की तलाश में


Meteorology: कैसे फटतें हैं बादल, क्या होता है बादल फटना, जाने क्या कहता है मौसम विज्ञान? - IBM News 24\nहोम Meteorology: कैसे फटतें हैं बादल, क्या होता है बादल फटना, जाने क्या कहता है मौसम विज्ञान?\nMeteorology: कैसे फटतें हैं बादल, क्या होता है बादल फटना, जाने क्या कहता है मौसम विज्ञान?\nबादल फटने की घटना में बहुत कम समय में अत्‍यधिक बारिश होती है। इस दौरान कभी-कभी ओले भी गिरते हैं और तूफान तक आ जाता है। आमतौर पर बादल फटने के कारण कुछ मिनट में इतनी तेजी बारिश होती है कि कुछ किलोमीटर के हिस्‍से में कुछ ही मिनटों में बाढ़ की स्थिति हो जाती है।\nPosted on Jul 29, 2021 01:27 PM\nMeteorology: कैसे फटतें हैं बादल, क्या होता है बादल फटना,जानें क्या कहता है मौसम विज्ञान?\nअगर बारिश के दौरान करीब 100 मिलीमीटर प्रति घंटे की दर से बारिश होती है तो उस स्थिति को बादल फटना कहते है। बादल फटने की घटना धरती से 15 किलोमीटर की ऊंचाई पर होती है। बादल फटने की घटना में बहुत कम समय में अत्‍यधिक बारिश होती है। इस दौरान कभी-कभी ओले भी गिरते हैं और तूफान तक आ जाता है। आमतौर पर बादल फटने के कारण कुछ मिनट में इतनी तेजी बारिश होती है कि कुछ किलोमीटर के हिस्‍से में कुछ ही मिनटों में बाढ़ की स्थिति हो जाती है।\nकैसे फटतें हैं बादल?\nमौसम विज्ञान के अनुसार जब बादलों में भारी मात्रा में आर्द्रता होती है। उनकी स्थिति में जब कोई बाधा आती है तो संघनन (condensate) बहुत तेज हो जाता है। इस स्थिति में प्रभावित और सीमित इलाके में कई लाख लीटर पानी एक साथ धरती पर गिरता है। इसके कारण उस क्षेत्र में तेज बहाव या बाढ़ जैसी स्थिति बन जाती है।\nमौसम विज्ञान नहीं मानता बादल फटने की घटना-\nवैज्ञानिक बादल फटने जैसी घटना को नहीं मानते हैं। वो नहीं मानते हैं कि बादल कभी किसी गुब्‍बारे के जैसा फटता हो, ऐसा कुछ नहीं होता। वो मानते हैं कि जिस समय कुछ मिनटों में बहुत तेज बारिश होती है, उसे ही लोग बादल फटने की घटना कहते हैं।\nबुधवार को जम्‍मू कश्‍मीर के किश्‍तवाड़ में हुई थी बादल फटने की धटना\nबुधवार को जम्‍मू कश्‍मीर के किश्‍तवाड़ में हाल के सालों में सबसे बड़ी प्राकृतिक आपदा आई थी यहाँ पर गुलाबगढ़ इलाके में बादल फटने से कम से कम7लोगों की मौत हो गई है। कुछ लोग लापता है तो कई क्षेत्रों में बाढ़ के हालात हैं। अधिकारियों की मानें तो लापता लोगों की संख्‍या 19 है तो5लोग ऐसे हैं जो गंभीर रूप से घायल हैं। नेशनल डिजास्‍टर रेस्‍पॉन्‍स फोर्स (एनडीआरएफ) को तुरंत दुर्घटनास्‍थल पर रवाना किया गया। बादल फटना जिसे अंग्रेजी में Cloud Burst कहते हैं, एक बड़ी प्राकृतिक आपदा मानी जाती है इस घटना में कुछ ही घंटों में कइ लोगों की मौत हो जाती है।\nRelated Topics: Meteorology, cloud burst, Cloudburst in Kishtwar, kishtwar, How do clouds burst, Jammu Kashmir, Latest hindi news,\nJul 29, 2021 08:50 AM\nअगर आपके पास है 50 रुपए का ये नोट तो आप बन सकते हैं रातोंरात लखपति,जानिए कैसे?\nJul 28, 2021 08:51 PM\nहम सभी तभी तक सुरक्षित हैं, जब तक हमारा पर्यावरण सुरक्षित है!


पाकिस्तान सीमा पर संदिग्ध गतिविधि, BSF ने की फायरिंग - Suspicious activity on border of india pakistan bsf firing - AajTak\nपाकिस्तान सीमा पर संदिग्ध गतिविधि, BSF ने की फायरिंग\nबीएसएफ ने जम्मू-कश्मीर के साम्बा जिले में रविवार की रात अंतरराष्ट्रीय सीमा (आईबी) पर संदिग्ध गतिविधि को देखते हुए थोड़ी देर फायरिंग की. बीते दिनों खुफिया एजेंसियों ने आतंकी हमले का अलर्ट जारी किया था.\nबॉर्डर पर बीएसएफ को अलर्ट कर दिया गया है (फोटो-Reuters)\nश्रीनगर, 07 जनवरी 2019, अपडेटेड 01:38 IST\nजम्मू-कश्मीर के साम्बा जिले में रविवार की रात बीएसएफ ने अंतरराष्ट्रीय सीमा (आईबी) पर संदिग्ध गतिविधि को देखते हुए थोड़ी देर गोलीबारी की. अधिकारियों ने बताया कि सैनिकों ने रामगढ़ सेक्टर में अंतरराष्ट्रीय सीमा से लगे हुए फतवाल चौकी के निकट कुछ लोगों की संदिग्ध गतिविधियां देखी और कुछ राउंड गोलियां चलाई. सीमा पर कर्मियों को सतर्क कर दिया गया है.\nबता दें, बीते दिनों खुफिया विभाग ने आतंकी अलर्ट जारी किया था. इस अलर्ट में कहा गया था कि जैश के आतंकी जम्मू के उधमपुर जिले में मौजूद सुरक्षा प्रतिष्ठानों को निशाना बना सकते हैं. इसके साथ ही सुरक्षा बलों पर भी बड़े हमले का भी अलर्ट था. भारत-पाकिस्तान अंतरराष्ट्रीय सीमा से घुसपैठ के अलर्ट के बाद सीमा की चौकसी बढ़ा दी गई थी.\nअपनी सालाना रिपोर्ट पेश करते हुए जम्मू-कश्मीर के पुलिस महानिदेशक दिलबाग सिंह ने ने कहा था कि 2018 में पिछले 10 साल में सबसे ज्यादा आतंकी मारे गए हैं. पिछले साल 2018 में 257 आतंकियों को मार गिराया गया है, लेकिन घाटी में अभी करीब 300 आतंकी सक्रिय हैं.


LiveIndiaNews.co.in - आंखों की रोशनी गंवाने के बावजूद पूरा किया सपना, बन गया क्रिकेट चैंपियन\nTue, Feb 28th 2017 / 18:04:50 खेल\nमेरे गांव में हर कोई चैंपियन बनना चाहता था. कोई तैराकी में, कोई कुश्ती में तो कोई गुल्ली-डंडे में. मैं भी चैंपियन बनना चाहता था लेकिन क्रिकेट में'.\nहरियाणा में पैदा हुए दीपक मलिक ने भी हर बच्चे की तरह चैंपियन बनने का सपना देखा था. उनका सपना देश के लिए क्रिकेट खेलने का था.हो सकता है कि आप इंडियन टीम के लिए खेलने वाले दीपक मलिक को नहीं जानते होंगे. लेकिन ब्लाइंड क्रिकेट टीम में भारत के लिए खेलने वाले ये ऐसे खिलाड़ी हैं, जिन्होंने टीम को वर्ल्ड कप, एशिया कप और T20 वर्ल्ड कप जि‍ताने में मदद की है.


कच्चे और पाश्चुरीकृत दूध में अंतर, और कौन सा बेहतर है ?\nदूध हमारे आहार का एक अनिवार्य और अविभाज्य अंग है। वर्षों से, हम में से अधिकांश इस सवाल पर विचार कर रहे हैं कि क्या हमें कच्चा और पाश्चुरीकृत दूध खाना चाहिए क्योंकि उनमें से प्रत्येक के अपने फायदे हैं।\nकच्चा दूध क्या है?\nयह स्वस्थ गायों, बकरियों, भेड़ों या किसी अन्य जानवर से सीधे निकाला गया ताजा दूध है जिसे केवल घास खिलाया जाता है। इसमें सभी प्राकृतिक एंजाइम, खनिज और विटामिन मौजूद हैं, जिसमें सभी आवश्यक पोषक तत्व मौजूद हैं। हालांकि, यह समझा जाता है कि कच्चे दूध में खतरनाक बैक्टीरिया होते हैं जो किसी के लिए भी गंभीर स्वास्थ्य जोखिम पैदा कर सकते हैं। यह कमजोर प्रतिरक्षा प्रणाली वाले लोगों, गर्भवती महिलाओं और यहां तक कि बच्चों के लिए भी अच्छा नहीं है।\nपाश्चराइजेशन हीटिंग और कूलिंग की प्रक्रिया है जिसको दूध को पीने के लिए सुरक्षित बनाने के लिए की थी। इस प्रकार का दूध स्वस्थ गायों, बकरियों और भेड़ों से भी आता है, लेकिन गर्म करके ठंडा किया जाता है। इस प्रक्रिया से दूध के महत्वपूर्ण गुणों, जैसे अच्छे बैक्टीरिया, एंजाइम और विटामिन को नष्ट कर देती है। दूध को पास्चुरीकृत करने के कई तरीके हैं और हीटिंग तापमान 145-280 डिग्री फ़ारेनहाइट से भिन्न होता है।\nकौन सा दूध सुरक्षित है?\nकच्चे दूध में मौजूद खतरनाक रोगजनकों के कारण इसे पाश्चुरीकृत दूध से कम सुरक्षित माना जाता है। पाश्चुरीकृत दूध में ऐसे बैक्टीरिया की कोई गुंजाइश नहीं होती है, क्योंकि दूध गर्म और ठंडा होने की प्रक्रिया से गुजरा है।\nस्वाद में अंतर\nआपको जानकर हैरानी होगी कि पाश्चुरीकरण की प्रक्रिया से न केवल गुणवत्ता बल्कि दूध का स्वाद भी बदल जाता है। जबकि कच्चा दूध ताजा और मलाईदार होता है, इसका स्वाद बेहतर होता है जो पाश्चुरीकृत दूध में नहीं होता है।\nउनमें से कौन सा बेहतर है?\nपूरे तर्क को देखें तो कच्चे दूध को पाश्चुरीकृत दूध की तुलना में स्वास्थ्यवर्धक माना जाता है क्योंकि इसमें सभी महत्वपूर्ण पोषक तत्व होते हैं। -SK\nजानिए कैसे बनाएं वेजिटेबल रायता\nआलू के असामान्य उपयोग\nस्वास्थ्य के लिए चाय क्यों है हानिकारक\nस्ट्रॉबेरी को खाने से पहले क्यों नहीं धोना चाहिए\nक्या आप जिस हल्दी का इस्तेमाल कर रहे हैं वह आपको बीमार कर रही है?\nखाद्य पदार्थ जो बच्चों के लंच के लिए पैक नहीं करने चाहिए\nक्यों रगड़ते है चेहरे पे बर्फ\nआईये जानते है गर्मी को मात देने वाले कुछ नुस्खे\nमानसिक और शारीरिक कल्याण के लिए कौन कौन से खाद्य पदार्थ है सही\nपपीता इस भोजन के साथ मिलाने पर विषैला क्यों हो जाता है?


वाइंडिंग इंजन रिपेयरिंग के नाम पर फर्जी तरीके से निकाल लिए गये 1.90 लाख्‍ा - NEWSWING\nDhanbad : काम हुआ नहीं और बिल पास हो गया. यह मामला बीसीसीएल गोपालीचक नंबर2का है. यहां बाइंडिंग इंजन की रिपेयरिंग कार्य के नाम पर कर्मचारी और अधिकारी की मिलीभगत से 1 लाख 90 हज़ार 700 रुपए गलत तरीके से बीसीसीएल के खाते से निकाले गए. इसका खुलासा आरटीआई के माध्‍यम से हुआ.\nइसे भी पढ़ें :चाईबासा अब विकास की राह पर : रघुवर दास\nवाइंडिंग इंजन ऑपरेटरों ने चानक के बाइंडिंग इंजन में गड़बड़ी और ब्रेक सुचारू रूप से काम नहीं करने समेत अन्य प्रकार की लिखित आवेदन प्रबंधक, कोलियरी अभियंता और परियोजना पदाधिकारी को कई बार दिया. इसके बावजूद नहीं बना. अंततः उन्होंन प्रबंधक से लेकर महाप्रबंधक तक फिर एक आवेदन 10 जून 2017 को लिखा. इसमें ऑपरेटरों ने साफ शब्दों में कहा कि इंजन के सिलेंडर में लीकेज है जो कभी भी नुकसानदायक हो सकता है, इतना ही नहीं इंजन का इमरजेंसी भल्‍व पूरी तरह से बैठ गया. जिसके कारण स्टीम निरंतर लीकेज होकर इंजन में आते रहता है. जिसे इंजन का ब्रेक भी कभी-कभी फेल हो जाता है. इससे कभी भी बड़ा दुर्घटना घट सकती है. जिसमें हम लोगों की जान भी जा सकती है. फिर भी ऑपरेटरों ने अपनी प्रयास जारी रखा और इसकी जानकारी फीडर वर्क फॉर मैन को भी दी. इसके बावजूद कोई कार्य नहीं हुआ.\nइसे भी पढ़ें :धनबाद के विधायक राज सिन्हा की राजनीति का राज क्या है?\nअधिकारी और कर्मचारियों की मिलीभगत से हुआ सब खेल\nऑपरेटर के चानक बाइंडिंग इंजन में खराबी को लेकर आवेदन दिए जाने के बावजूद कोई कार्य नहीं हुआ पर अधिकारी और कर्मचारियों की मिलीभगत कर गलत तरीके से 1लाख 90 हज़ार 700 रुपए 15 मार्च 2017 को बीसीसीएल के खाते से निकाल लिया गया. इसका खुलासा रालोसपा नेता संजय प्रसाद कुशवाहा के किए. आरटीआई के जरिए हुआ. उन्होंने कहा कि इस तरह का घोटाला विभाग के कर्मचारी से लेकर अधिकारी की मिलीभगत से कई बार हो चुका है. फिर भी अबतक कोई ठोस कार्रवाई विभाग के वरीय पदाधिकारी नहीं उठा रहे हैं. जिसे भ्रष्टाचार पर रोक लगाई जा सके.\nनाबालिग दे रहे हैं लूट, हत्या, दुष्कर्म जैसी घटनाओं को अंजाम, तीन सालों में बढ़े बाल कैदी


Army soldier commits suicide with wife after one year of marriage | शादी के एक साल बाद आर्मी के जवान ने पत्नी के साथ किया सुसाइड | Patrika News\nशादी के एक साल बाद आर्मी के जवान ने पत्नी के साथ किया सुसाइड\nआर्मी के राइफलमैन का शव बरामदे तो पत्नी का शव कमरे में फांसी पर लटका हुआ मिला...\nPublished: November 28, 2021 08:43:41 pm\nजबलपुर. जबलपुर के आर्मी क्वार्टर में सेना के एक जवान ने पत्नी के साथ सुसाइड कर लिया। दोनों के शव आर्मी क्वार्टर में फांसी के फंदे पर लटके मिले हैं। बताया जा रहा है कि दोनों के बीच विवाद हुआ था। जवान आर्मी में राइफलमैन के पद पर पदस्थ था और हिमाचल प्रदेश का रहने वाला था। दोनों की शादी एक साल पहले हुई थी। मौके से कोई सुसाइड नोट नहीं मिला है पुलिस मामले की जांच कर रही है।\nजानकारी के मुताबिक हिमाचल प्रदेश के कांगड़ा जिले का रहना वाले पंकज सिंह आर्मी में राइफल मैन के पद पर था। उसकी एक साल पहले सुनीता सिंह के साथ शादी हुई थी और दोनों एक साथ आर्मी क्वार्टर में रहते थे। शनिवार की रात दोनों के बीच किसी बात को लेकर विवाद होने की जानकारी है जिसके बाद दोनों के शव सुबह घर में फांसी के फंदे पर लटके मिले हैं। पत्नी सुनीता का शव कमरे में फांसी पर लटका हुआ था जबकि जवान ने बरामदे में फांसी लगाई है। सुबह स्टाफ के लोगों की नजर जब जवान के शव पर पड़ी तो उन्होंने उच्च अधिकारियों को घटना की जानकारी दी। जिसके बाद आर्मी के अधिकारी मौके पर पहुंचे और कार्रवाई कर पुलिस को सूचना दी।\nये भी पढ़ें- सुसाइड करने से पहले बनाया वीडियो, बोला-पत्नी ससुराल वाले कर रहे 1 करोड़ की डिमांड\nपारिवारिक विवाद के चलते आत्महत्या की आशंका\nपुलिस को घटनास्थल से कोई सुसाइड नोट नहीं मिला है आशंका जताई जा रही है कि पारिवारिक विवाद के बाद पति-पत्नी ने सुसाइड किया है। पुलिस ने शवों का पोस्टमार्टम कराया है और दोनों के परिजन का इंतजार कर रही है। हिमाचल प्रदेश से पति-पत्नी के परिजन जबलपुर पहुंच रहे हैं जिन्हें दोनों शव सुपुर्द किए जाएंगे।


Diesel-Petrol Price Today: श्रीगंगानगर में 101 रु लीटर बिक रहा पेट्रोल डीजल, जानें आपके शहर का भाव Petrol diesel is being sold for Rs 101 in Sriganganagar - News Nation\nDiesel-Petrol Price Today: श्रीगंगानगर में 101 रु लीटर बिक रहा पेट्रोल डीजल, जानें आपके शहर का भाव\nDiesel-Petrol Price, 29th january 2021: पेट्रोल और डीजल की कीमतें लगातार आसामान छू रही हैं. राजस्थान के श्रीगंगानगर में पेट्रोल 101 रुपये लीटर बिक रहा है. जानते हैं आपके शहर में डीजल और पेट्रोल की क्या है कीमत\nNews Nation Bureau | Edited By : Kuldeep Singh | Updated on: 29 Jan 2021, 11:16:59 AM\nश्रीगंगानगर में 101 रुपए बिक रहा पेट्रोल डीजल, जानें आपके शहर का भाव (Photo Credit: न्यूज नेशन)\nतेल की कीमतें लगातार आसमान छू रहीं हैं. पेट्रोल और डीजल की कीमतों में एक बार फिर इजाफा हुआ है. राजस्थान के श्रीगंगानगर में तो पेट्रोल 101 रुपये प्रति लीटर तक पहुंच गया है. दिल्ली में शुक्रवार को पेट्रोल की कीमत 86.30 रुपये प्रति लीटर रही. पेट्रोलियम कंपनियों की ओर से बुधवार को कीमतें बढ़ाए जाने के बाद कई शहरों में कीमतें रिकॉर्ड लेवल पर पहुंच गईं. वहीं मुंबई में पेट्रोल का भाव 93 रुपये प्रति लीटर के करीब पहुंच गया है.\nआंकड़ों पर गौर करें तो पिछले 27 दिनों में 10 दिन ईंधन की कीमतों में इजाफा ही हुआ है. इस दौरान पेट्रोल के दाम में करीब 2.59 रुपये की बढ़ोतरी हो चुकी है. वहीं डीजल के दाम में भी 2.35 रुपये प्रति लीटर तक का इजाफा हुआ है. श्रीगंगानगर में एक्ट्रा प्रीमियम पेट्रोल 101 रुपये प्रति लीटर बिक रहा है.\nयहां चेक करें आपके शहर में आज कितना महंगा हुआ पेट्रोल डीजल\n- दिल्ली में पेट्रोल 86.35 रुपये और डीजल 76.48 रुपये प्रति लीटर है.\n- मुंबई में पेट्रोल 92.86 रुपये और डीजल 83.30 रुपये प्रति लीटर है.\n- चेन्नई में पेट्रोल 88.82 रुपये और डीजल 81.71 रुपये प्रति लीटर है.\n- कोलकाता में पेट्रोल 87.69 रुपये और डीजल 80.08 रुपये प्रति लीटर है.\n- बैंगलूरु में पेट्रोल 89.21 रुपये और डीजल 81.10 रुपये प्रति लीटर है.\n- लखनऊ में पेट्रोल 85.59 रुपये और डीजल 76.85 रुपये प्रति लीटर है.\n- रांची में पेट्रोल 84.80 रुपये और डीजल 80.91 रुपये प्रति लीटर है.\n- नोएडा में पेट्रोल 85.67 रुपये और डीजल 76.93 रुपये प्रति लीटर है.\n- पटना में पेट्रोल 88.78 रुपये और डीजल 81.65 रुपये प्रति लीटर है.\nआप घर बैठे ही SMS के माध्यम से भी पेट्रोल डीजल की कीमत का पता लगा सकते हैं. पेट्रोल डीजल की कीमतें सुबह6बजे अपडेट हो जाती हैं. ईंधन की कीमतें जानने के लिए इंडियन ऑयल की वेबसाइट के मुताबिक आपको RSP के साथ अपने शहर का कोड टाइप कर 9224992249 नंबर पर SMS भेजना होगा. हर शहर का कोड अलग होता है. ये आप आईओसीएल की वेबसाइट से देख सकते हैं.\nअमेरिकी डॉलर के मुकाबले रुपये में हल्की बढ़त,4पैसे बढ़कर खुला भाव\nSensex Open Today: शेयर बाजार में रिकवरी, निफ्टी 13,900 के ऊपर\nकैसा रहेगा आज सोने-चांदी का भाव, जानिए जानकारों की राय\nFirst Published : 29 Jan 2021, 11:16:59 AM\nPetrol Price Latest Petrol Diesel Price Today पेट्रोल डीजल कीमतें Petrol Diesel News Petrol Diesel Price Petrol Diesel Rate Today\nसरकार ने कोपरा की MSP बढ़ाई, जानिए अभी किन फसलों पर मिल रही है MSP\nअमेरिकी डॉलर के मुकाबले रुपये में स्थिर कारोबार, 1 पैसे बढ़कर खुला भाव\nआज फिर महंगा हो गया पेट्रोल-डीजल, यहां चेक करें नए रेट


लॉ की डिग्री के बाद करियर - Career Options After LLB Degree in Hindi\nCareer Options After LLB Degree in Hindi – एलएलबी यानी बैचलर ऑफ लॉ और एलएलएम यानी मास्टर ऑफ लॉ लीगल सेक्टर की सर्वोच्च प्रोफेशनल उपाधियां हैं। सामान्यतया तीन वर्षीय एलएलबी में स्नातक के बाद प्रवेश लिया जा सकता है, जबकि पांच वर्षीय एलएलबी कोर्स में बारहवीं के बाद प्रवेश लिया जा सकता है। इसके लिए एंट्रेंस टेस्ट उत्तीर्ण करना होता है। एलएलबी उत्तीर्ण करने के बाद स्नातकोत्तर के दो वर्षीय एलएलएम पाठ्यक्रम में प्रवेश लिया जा सकता है। एलएलबी पूरा करने वाले युवा बार काउंसिल में पंजीकरण कराने के बाद देश की किसी भी अदालत में मुकदमों की पैरवी कर सकते हैं। क्रिमिनल, रेवेन्यू या सिविल में से कोई भी क्षेत्र चुना जा सकता है।\nCareer Options After LLB Degree in Hindi – आरंभ में किसी वरिष्ठ वकील के जूनियर के रूप में अदालतों का व्यावहारिक काम सीखा जा सकता है और कुछ वर्षो के अनुभव के बाद स्वतंत्र रूप से प्रैक्टिस की जा सकती है। एलएलएम से इस क्षेत्र में अपनी विशेषज्ञता (Specialization) और बढाई जा सकती है। इसके अलावा अगर लॉ के क्षेत्र में अध्यापन (Teaching) करना चाहते हैं, तो एलएलएम करने के बाद पीएचडी करके इस क्षेत्र में प्रवेश कर सकते हैं।\nएडवोकेट के रूप में अदालतों में प्रैक्टिस करने का पारंपरिक विकल्प तो है ही, स्टेट काउंसलर, गवर्नमेंट प्रॉजीक्यूटर बनने का विकल्प भी होता है। राज्य स्तर पर आयोजित होने वाली न्यायाधीश या मुंसिफ परीक्षा को उत्तीर्ण कर जज बन सकते हैं। कॉरपोरेट सेक्टर के विकसित होने से अब इस क्षेत्र में भी विधि विशेषज्ञों की मांग बढ गई है।\nLL.B की फुल फॉर्म क्या है? : Full Form of LL.B\nLL.B की फुल फॉर्म है Legum Baccalaureus ये एक लेटिन lenguage का वर्ड है, यहाँ पर “LL” plural legume के लिए इस्तेमाल किया गया है जिसका मतलब होता है laws. इंग्लिश में Legum Baccalaureus का मतलब होता है Bechlors of Laws.\nL.LB कैसे करे, क्या योग्यता है? : Qualifications For LL.B\nअगर आपके ग्रेजुएशन में कम से कम 45% मार्क्स है या आपने किसी भी मान्यता प्राप्त बोर्ड से 12th किया है तो आप लॉ कर सकते है, तीन वर्षीय एल.एल.बी कोर्स करने के लिए स्नातक (graduation) के बाद प्रवेश लिया जा सकता है, जबकि पांच वर्षीय एल.एल.बी कोर्स में बारहवीं (12th) के बाद प्रवेश लिया जा सकता है. कुछ यूनिवर्सिटीज में इस कोर्स को करने के लिए एंट्रेंस टेस्ट उत्तीर्ण (pass) करना अनिवार्य होता है.5साल वाले कोर्स के लिए ऐज लिमिट 22 साल जबकि3साल वाले कोर्स के लिए 45 साल है.\nL.LB करने के बाद क्या-क्या कैरियर आप्शन मौजूद है? : Career After LL.B\nCareer Options After LLB Degree in Hindi – एडवोकेसी शुरू से ही एक रॉयल प्रोफेशन रहा है. L.LB करने के बाद आजकल स्टेम्प बेचने से लेकर जज बनने तक सेकड़ों कैरियर आप्शन मौजूद है, लेकिन मैं यहाँ सिर्फ टॉप7कैरियर आप्शन की बात करूँगा, जो आप लॉ करने के बाद अपना सकते है, तो चलिए शुरू करते है :-\n1.आप advocate बनकर प्रेक्टिस कर सकते है : यदि आप कोर्ट में प्रैक्टिस करने का मन बना चुके हैं, तो आपको लॉ की डिग्री लेने के बाद एक और *परीक्षा से गुजरना होगा। यह परीक्षा बार काउंसिल ऑफ इंडिया (Bar Council of India) लेगी। इस परीक्षा में उत्तीर्ण होने के बाद आप कोर्ट में प्रैक्टिस करने का अधिकार प्राप्त कर लेंगे। लॉ की पढ़ाई करके बार काउंसिल में एनरोल होने के बाद शुरुआती दौर में किसी वकील के साथ जूनियर असिस्टेंट के रूप में काम करना होता है। इस दौरान फाइलिंग, रिसर्च, अदालतों से तारीख लेना, नियोक्ता वकील के साथ अदालत की कार्यवाही में हिस्सा लेना और केस ड्राफ्ट करना (मुकदमे के कागजात तैयार करना) आदि काम करने पड़ते हैं। वकालत से जुड़ी इन बुनियादी चीजों को समझने के बाद स्वतंत्र रूप से वकील के रूप में काम शुरू किया जा सकता है।\n2.एन्वॉयरनमेंटल लॉयर (Environmental Lawyer) बन सकते है– एन्वॉयरनमेंट लॉ में उन चीजों को नष्ट होने से बचाने की बात की जाती है, जो हमें प्रकृति की तरफ से प्राप्त हुई हैं। इन मामलों में कई बार पब्लिक इंटरेस्ट लिटिगेशन दायर की जाती हैं, जिसके लिए एन्वॉयरनमेंटल लॉ में निपुण लोगों की डिमांड होती है। इसके अलावा ऐसे एनजीओ में भी ऐसे लोगों की मांग होती है, जो एन्वॉयरनमेंट से जुडे मुद्दों को लेकर संघर्ष कर रहे हैं।\n3.साइबर लॉयर (Cyber Lawyer) बन सकते है – इस समय देश में ऑनलाइन और साइबर अपराध से जुडे मामले भी प्रकाश में आने लगे हैं। इसमें खासकर फर्जी और धमकी भरे ई-मेल भेजना, कंपनियों के साथ धोखा-धडी, सॉफ्टवेयर की चोरी, एसएमएस हैकिंग, मोबाइल की क्लोनिंग आदि शामिल हैं। इन सब को देखते हुए ही कंप्यूटर और नेटवर्क सुरक्षाओं पर ज्यादा ध्यान दिया जाने लगा है। आपके पास कंप्यूटर एवं डिजिटल फॉरेंसिक एक्सपर्ट बनने का भी सुनहरा अवसर है।\n4.पेंटेट एंड कॉपीराइट लॉयर (Patent and Copyright Lawyer) बन सकते है – पेटेंट एक ऐसी व्यवस्था है, जिसके तहत किसी भी नई खोज से बनने वाले प्रोडक्ट पर एकाधिकार दिया जाता है। अगर कोई थर्ड पार्टी वह प्रोडक्ट बनाना चाहती है, तो उसे इसके लिए लाइसेंस लेना पडता है और उस पर रॉयल्टी देनी पडती है। बौद्धिक सम्पदा (Intellectual property) बिजनेस कंपीटेंस के प्रमुख क्षेत्र (key areas) के रूप में उभरा है। भारत में भी इससे संबंधित प्रोफेशनल्स की काफी मांग है।\n5.लेबर लॉयर (Labor Lawyer) बन सकते है – कर्मचारियों के अधिकार एवं उनकी समस्याओं के समाधान के लिए लेबर लॉ बनाया गया है। इन दिनों इस क्षेत्र से संबंधित समस्याएं अदालत में काफी संख्या में हैं। आप इसमें भी बेहतर करियर बना सकते हैं।\n6.इंटरनेशनल लॉयर (International Lawyer) बन सकते है – इंटरनेशनल लॉ का अर्थ होता है अंतरराष्ट्रीय कानून। इसके तहत विभिन्न राष्ट्रों के राष्ट्रीय हितों के मध्य उत्पन्न होने वाली समस्याओं को कानून के द्वारा सुलझाया जाता है। यदि आपकी अंग्रेजी अच्छी है और अंतरराष्ट्रीय घटनाओं में रुचि है, तो यह क्षेत्र आपके लिए उपयुक्त है।\n7.कॉरपोरेट लॉयर (Corporate Lawyer) बन सकते है – कॉरपोरेट लॉ के जानकारों की आजकल काफी मांग है, जो विभिन्न कंपनियों को कानूनी अधिकारों और कर्तव्यों के बारे में सलाह देते हैं। आज के वैश्विक परिदृश्य (Global scenario) में ऐसे विशेषज्ञों के लिए अवसरों की कमी नहीं है। कुछ साल पहले तक कु्छ ही कंपनियां विदेशी कारोबार से जुड़ी हुई थीं, लेकिन अब छोटी कंपनियां भी कारोबारी जरूरत के मद्देनजर विदेशी लेनेदेन से संबद्ध होने लगी हैं।\nऐसे में उन्हें विभिन्न मामलों में कॉरपोरेट लॉ के जानकारों की मदद लेनी पड़ती है। एम एंड ए, आईपीओ, जीडीआर, टैक्सेशन, स्ट्रक्चरल फाइनेंस, बैंकिंग आदि कई ऐसे कार्यक्षेत्र हैं, जहां कॉरपोरेट लॉ फर्म्स द्वारा कंपनियों को सेवाएं दी जाती हैं। देखा जाए तो कॉरपोरेट लॉयर बनने के लिए एलएलबी के अलावा अन्य किसी डिग्री की जरूरत नहीं है। यदि आप एमबीए कर लेंगे, तो इसका आपको लाभ जरूर होगा, क्योंकि इससे अकाउंटिंग, फाइनेंस और बिजनेस का पर्याप्त ज्ञान आपको हो जाएगा। आपकी रुचि कॉरपोरेट लॉ में है। इसलिए अभी से या इस डिग्री के बाद आप अविलंब जॉब की तलाश में जुट जाएं। किसी लॉ फर्म अथवा किसी कंपनी के लीगल डिपार्टमेंट में अपने लिए रिक्तियों पर नजर रखें।\n*ऑल इंडिया बार एग्जामिनेशन : All India Bar Examination\nअगर आप वकील बनकर प्रेक्टिस करना चाहते है तो उसके लिए आपको बार काउंसिल का एक एग्जाम देना होता है तो चलिए पहले उसके बारे में थोडा डिटेल से बात कर लेते है. ये परीक्षा हर उस व्यक्ति को देनी होती है जिसने लॉ में ग्रेजुएशन की हो और प्रेक्टिस करना चाहता हो. ऐसी परीक्षा बार काउंसिल ऑफ इंडिया ने देशभर में पहली बार वर्ष 2010 में आयोजित की थी।\nऑल इंडिया बार एग्जामिनेशन परीक्षा का पैटर्नं – ऑल इंडिया बार एग्जामिनेशन में 100 प्रश्न होंगे, जो बार काउंसिल द्वारा तीन एवं पांच वर्षीय एलएलबी के लिए निर्धारित पाठ्यक्रम से पूछे जाएंगे। प्रश्न बहुविकल्पीय (Multiple Choice) होंगे एवं परीक्षा की अवधि साढे तीन घंटे रखी गई है। एग्जाम में आने वाले संपूर्ण पाठ्यक्रम को दो कैटेगरी में डिवाइड किया गया है। दोनों कैटेगरी में संपूर्ण पाठ्यक्रम को 1 से 20 चेप्टरों में डिवाइड किया गया है। प्रथम कैटेगरी में 1 से 11 तक के चेप्टर रखे गए हैं। प्रत्येक से सात प्रश्न आएंगे। दूसरे कैटेगरी में 12-20 चेप्टर रखे गए हैं, जिसमें से 23 प्रश्नों के उत्तर देने होंगे।\nऑल इंडिया बार एग्जामिनेशन की नौ भाषाओं में होगी परीक्षा – ऑल इंडिया बार काउंसिल परीक्षा नौ भाषाओं में होगी, जिसमें हिन्दी,तेलुगू, तमिल, कन्नड, मराठी, बंगाली, गुजराती, उडिया और अंग्रेजी भाषा शामिल है।\nकैटेगरी-1 : Category 1\nअल्टरनेटिव डिस्प्यूट रेजोल्यूशन\nसिविल प्रोसीजर कोड (सी.पी.सी.) ऐंड लिमिटेशन एक्ट\nकॉन्ट्रेक्ट लॉ, इनक्लूडिंग स्पेसिफिक रिलीफ, स्पेशल कॉन्ट्रेक्ट ऐंड नेगोशिएबल इन्स्ट्रूमेंट्स\nक्रिमिनल लॉ, इंडियन पैनल कोड (आई.पी.सी.)\nड्रॉफ्टिंग, प्लीडिंग ऐंड कन्वेंसिंग\nप्रोफेशनल एथिक्स ऐंड प्रोफेशनल कोड ऑफ कंडक्ट फॉर एडवोकेट्स\nकैटेगरी2: Category 2\nआप इनमें से किसी पांच चेप्टर से च्वाइस के अनुसार 23 प्रश्रनें के उत्तर दे सकते हैं।\nह्यूमन राइट्स लॉ\nलेबर ऐंड इंडस्ट्रियल लॉ\nलॉ ऑफ टार्ट इनक्ल्यूड मोटर वेहिकल एक्सीडेंट्स ऐंड कंज्यूमर प्रोटक्शन लॉ\nप्रिंसिपल ऑफ टेक्सेशन लॉ\nपब्लिक इंटरनेशनल लॉ\nकुछ सवालों के जवाब – Some questions & Answers\nवकालत के पेशे के लिए भारत का माहौल कैसा है? – देखा जाए तो यह काफी अच्छा प्रोफेशन है, क्योंकि इसमें एक वकील के रूप में कई विषयों की जानकारी होती है। मंदी के दौर में जहां हर प्रोफेशन प्रभावित हुआ, वहां लॉ प्रोफेशन पर कोई असर नहीं पड़ा। पिछले कुछ सालों में इसमें कई बदलाव देखने को मिले हैं। आने वाले समय में यह फील्ड और भी कारगर हो सकती है।\nकिस तरह के गुण एक वकील को औरों से अलग बनाते हैं? – हालांकि शुरुआती दिनों में इस पेशे में काफी संघर्ष की स्थिति है, लेकिन एक-दो वर्षो के संघर्ष के बाद स्थिति पूरी तरह काबू में आ जाती है। लॉ की अच्छी एवं अपडेट जानकारी, कम्युनिकेशन स्किल्स, ऑन द स्पॉट जवाब देने की योग्यता जैसे गुण एक वकील को अलग श्रेणी में खड़ा कर सकते हैं।\nशुरुआती चरण में किस तरह की दिक्कतें आती हैं? – करियर शुरू करने पर सबसे बड़ी दिक्कत पैसे की आती है। यदि पारिवारिक बैकग्राउंड वकालत की है तो काफी फायदा पहुंचता है। एक लंबा वक्त उन्हें अपनी पहचान बनाने में लग जाता है तथा सीनियरों का सहयोग अथवा उनसे काम मिलने में परेशानी आती है, इसलिए इसमें धैर्य की बहुत जरूरत होती है।\nदो-तीन साल प्रैक्टिस के बाद वकील कैसे आगे बढ़ सकता है? – हालांकि हाईकोर्ट अथवा सुप्रीम कोर्ट में प्रैक्टिस करने में वकील को कई तरह की दिक्कतें आनी स्वाभाविक हैं, इसलिए उन्हें कोशिश करनी चाहिए कि वे लोअर कोर्ट से ही अपनी प्रैक्टिस शुरू करें। 2-3 साल के बाद रुचि विकसित हो जाने के बाद अपनी फील्ड का चुनाव कर सकते हैं।\nविदेशों में वकालत में कितनी संभावनाएं हैं? – सच कहा जाए तो भारत से ज्यादा विदेशों में वकालत में संभावनाएं मौजूद हैं। आजकल बार काउंसिल ऑफ इंडिया ने विदेशी लोगों को यहां प्रैक्टिस की इजाजत दे रखी है। इसी तरह से यहां के लोग भी विदेशों में जाकर प्रेक्टिस कर रहे हैं। अभी इसमें और भी खुला परिदृश्य (Landscape) नजर आएगा। साथ ही कई सारी एमएनसी एवं लॉ फर्म भी भारत आ चुकी हैं।\nरजिस्ट्रेशन संबंधी प्रक्रिया क्या है? – जैसे ही छात्र अपना कोर्स पूरा करते हैं, उन्हें अपने अटेंडेंस सर्टिफिकेट के साथ स्टेट बार काउंसिल में अप्लाई करना होता है। एक एग्जाम के बाद उन्हें प्रैक्टिस संबंधी लाइसेंस दे दिया जाता है।\nसेवा कर क्या है – Service Tax Kya Hai in Hin...


आइआइएम रांची की फीस में 12 परसेंट इजाफा - Inext Live\n⁄ Fee increased in IIM Ranchi\nFee increased in IIM Ranchi\nBy: Inextlive | Publish Date: Thu 26-Apr-2018 07:01:33 AM (IST)\nRANCHI: इंडियन इंस्टीट्यूट ऑफ मैनेजमेंट से पढ़ाई करना अब और महंगा हो जाएगा. अन्य आठ आइआइएम के साथ ही रांची आइआइएम ने भी अपनी फीस बढ़ा दी है. 2018-20 बैच के स्टूडेंट्स को बढ़ी हुई फीस देनी होगी. रांची आइआइएम ने फीस में 12 परसेंट की बढ़ोतरी की है और यह 12.5 लाख रुपए से बढ़कर 14 लाख रुपए हो गई है. नए सेशन में दाखिला लेने वाले स्टूडेंट्स को 14 लाख रुपए भुगतान करना होगा. नए बैच में एडमिशन प्रॉसेस शुरू हो चुका है. कुल 222 स्टूडेंट्स शामिल होंगे.\nफीस वृद्धि की वजह\nफीस में बढ़ोतरी के पीछे महंगाई का दबाव, फैकल्टी की सैलरी और इंफ्रास्ट्रक्चर का खर्च बढ़ने जैसे कारण बताए जा रहे हैं. आइआइएम मैनेजमेंट का कहना है की मिड लेवल के जैसे आइआइएम के लिए फीस में बढ़ोतरी करना अब एक मजबूरी हो गई है. खुद रेवेन्यू हासिल करना है और अपने फंड के दम पर इंस्टीट्यूट चलाना है. फैकल्टी की सैलरी बढ़ी है, मेस की लागत बढ़ी है और सिक्योरिटी, इंफ्रास्ट्रक्चर जैसे खर्चो में भी वृद्धि हुई है. बहरहाल बताते चलें की अभी तक रांची आइआइएम के पास अपनी बिल्डिंग नहीं है.\n8 साल बाद भी नहीं बन पाया अपना भवन\nआइआइएम रांची फीस में तो हर साल बढ़ोतरी कर रहा है, लेकिन स्टूडेंट्स को फैसिलिटी न के बराबर ही मिल रही है. आठ साल बाद भी आइआइएम रांची का अपना भवन तैयार नहीं हुआ है. स्टूडेंट्स को अभी भी किराये के हॉस्टल में रहना होता है. जबकि पढ़ाई सूचना भवन में भाडे़ के भवन में होती है. यहां रूम कम हैं. कई बार एक्सट्रा क्लासेज के लिए स्टूडेंट्स को किसी होटल या फिर निजी कोचिंग सेंटर तक का सहारा लेना पड़ता है. आइआइएम, रांची को सरकार द्वारा एचईसी कैंपस में 60.04 एकड़ जमीन मुफ्त मिलने की बात थी. लेकिन भवन निर्माण की किसी भी तरह की बात आइआइएम नहीं कर रहा है. जमीन पर कई विवाद हुए, जिसका खामियाजा स्टूडेंट्स को भरना पड़ रहा है.\n# Fee Increased In IIM Ranchi


इन टिप्स से स्वाइन फ्लू वायरस के खिलाफ मजबूत करें अपनी इम्यूनिटी - हैलो स्वास्थ्य\nस्वाइन फ्लू वायरस क्या है?\nस्वाइन फ्लू जिसे H1N1 या स्वाइन इंफ्लुएंजा के नाम से भी जाना जाता है। यह मनुष्य में होने वाली संक्रमित बीमारी है। इस बीमारी का नाम स्वाइन फ्लू इसलिए रखा गया है क्योंकि यह सुअर यानी स्वाइन से मनुष्यों में फैलता है। स्वाइन फ्लू वायरस एक मनुष्यों से दूसरे मनुष्यों में आसानी फैल सकता है। दरअसल स्वाइन फ्लू वायरस का शरीर के अंदर प्रवेश करने के साथ ही शरीर में कई अलग तरह के बदलाव हो सकते हैं और मरीज कई तरह की परेशानी महसूस कर सकता है। हालांकि यह गंभीर बीमारियों की लिस्ट शामिल है लेकिन, ऐसा नहीं की इससे बचा नहीं जा सकता है। सही इलाज और पौष्टिक आहार के सेवन से स्वाइन फ्लू वायरस से बचा जा सकता है।\nऔर पढ़ें : Flu: फ्लू क्या है ? जाने इसे कारण , लक्षण और उपाय\nस्वाइन फ्लू वायरस से जुड़ी कुछ जरूरी बातें\nस्वाइन फ्लू एक श्वसन रोग है। जो H1N1 वायरस नामक वायरस के कारण होता है। साल 2009 में इसके शुरूआती मामले देखे गए थे। साल 2009-10 के दौरान इसे महामारी भी घोषित किया गया था। हालांकि, समय रहते इसके लक्षणों की रोकथाम करके इस पर नियंत्रिण कर लिया गया था। जिसके बाद, 10 अगस्त 2010 को, विश्व स्वास्थ्य संगठन (डब्ल्यूएचओ) ने घोषणा की कि, स्वाइन फ्लू महामारी आधिकारिक तौर पर खत्म हो गई है। हालांकि, इसका मतलब यह नहीं है कि स्वाइन फ्लू पूरी तरह से समाप्त हो गया है। H1N1 वायरस पूरी दुनिया में पाया जा सकता है। इसलिए इसके किसी भी लक्षण दिखाई देने पर समय रहते इसका उपचार कराना आवश्यक माना जाता है। अन्यथा यह जीवन के लिए जोखिम भी बन सकता है। भारत स्वास्थ्य मंत्रालय की तरफ से स्वाइन फ्लू वायरस से बचाव के लिए हेल्प लाइन नंबर (Swine Flu (H1N1) Helpline Number) 011-23921401 भी जारी किया गया। अगर आपमें या आपके किसी करीबी में इसके लक्षण नजर आते हैं, तो आप इस नंबर पर फोन करके स्वास्थ्य की स्थिति की जानकारी दे सकते हैं।\nहेल्दी डायट, पर्याप्त नींद और संतुलित आहार बचाता है स्वाइन फ्लू वायरस के खतरे से\nस्वाइन फ्लू वायरस एक संक्रामक बीमारी है जो कि जानलेवा भी हो सकती है। इस बीमारी की चपेट में कमजोर रोग प्रतिरोधक क्षमता (immunity) वाले लोग आसानी से आ जाते हैं। स्‍वाइन फ्लू एक व्‍यक्ति से दूसरे व्‍यक्ति में आसानी से फैलता है। इसलिए इसकी रोकथाम के लिए मजबूत इम्यून सिस्टम होना जरूरी है। ऐसे में ऐसी बीमारियों से बचने का सबसे अच्छा तरीका है अपनी इम्यूनिटी यानी रोग प्रतिरोधक क्षमता को बढ़ाना। आप कुछ आसान तरीकों से अपनी बॉडी इम्यूनिटी को बढ़ा सकते हैं\nहर वक्त चेहरे पर मास्क पहनकर नहीं घूम सकते। इसलिए ऐसे संक्रमण से बचने के लिए आपकी रोग प्रतिरोधक क्षमता का मजबूत होना और जरूरी हो जाता है। खराब जीवन-शैली जैसे धूम्रापन, पर्याप्‍त नींद की कमी, उचित आहार न लेना, तनावपूर्ण जीवन आदि आपकी इम्‍यूनिटी पर बुरा असर डालता है। इन आदतों के चलते आप आसानी से स्‍वाइन फ्लू का शिकार हो जाते हैं।\nइम्‍यूनिटी को मजबूत बनाने के लिए सबसे जरूरी चीज है संतुलित आहार। आप क्या खा रहे हैं, इसका सीधा असर आपके शरीर पर पड़ता है। आपका आहार पोषक तत्‍वों से भरपूर होना चाहिए। यानी आपके आहार में विटामिन जैसे ए, बी, सी और ई के साथ जिंक और सेलेनियम भरपूर होना चाहिए। इसके लिए अपने आहार में मांस, सूरजमुखी के बीज और ब्राउन राइस और हरी सब्जियों को शामिल करें। इसके अलावा, शरीर से विषाक्‍त पदार्थों को बाहर निकालने के लिए अदरक और लहसुन जैसे खाद्य पदार्थ भी आपकी मदद करते है।\nऔर पढ़ें : Hyperacidity : हाइपर एसिडिटी या पेट में जलन\nआहार में प्रोबायोटिक्स (probioitics) शामिल करें\nप्रोबायोटिक्‍स एक बैक्‍टीरिया है जो आपके स्‍वास्‍थ्‍य के लिए अच्‍छा होता है और पाचन में मदद करता है। इसके अलावा यह अम्‍लीय यानी एसिडिक वातावरण बनाकर आपकी इम्‍यूनिटी में सुधार करने के लिए जाना जाता है, जो पेट में अन्य हानिकारक जीवाणुओं के विकास को रोकता है। प्रोबायोटिक्स का बहुत अच्‍छा प्राकृतिक स्रोत होने के कारण अपने आहार में दूध और दही जैसे खाद्य पदार्थों को शामिल करें।\nतनाव लगभग हर बीमारी का मित्र है और हमारी रोग प्रतिरोधक क्षमता का दुश्मन है। तनाव चाहे काम को लेकर हो या फिर भावनात्‍मक, दोनों ही प्रतिरोधक क्षमता को प्रभावित करता है। तनाव के स्‍तर के बढ़ने से शरीर में स्ट्रेस हार्मोन का स्त्राव होने लगता है। यह हार्मोंन थाइमस की कार्यप्रणाली को प्रभावित कर, बदले में शरीर में प्रतिरक्षा कोशिकाओं के उत्पादन को प्रभावित करता है। इसलिए तनाव को दूर करने की कोशिश करें।\nपर्याप्त नींद लें (quality sleep)\nशरीर के सभी कार्य सही तरीके चलते रहे इसके लिए कम से कम7से 8 घंटे की नींद बहुत जरूरी होती है। जबकि नींद की कमी से स्ट्रेस हार्मोन और अन्‍य उत्‍तेजक पदार्थों के स्राव से आपकी इम्‍यूनिटी पर बुरार प्रभाव पड़ने लगता है।\nनियमित एक्‍सरसाइज करने से ब्लड फ्लो में सुधार होता है, जिसके परिणामस्‍वरूप अधिक कुशलता से पूरे शरीर में प्रतिरक्षा कोशिकाओं को मदद मिलती है। इसके अलावा यह फील गुड या एंडोर्फिन नामक हार्मोंन के स्राव में मदद करता है। इसके लिए आप नियमित एक्‍सरसाइज में वॉक, साइकिलिंग, योग और एरोबिक्‍स को शामिल कर सकते हैं।\nऔर पढ़ेंः डेंगू और स्वाइन फ्लू के लक्षणों को ऐसे समझें\nस्वाइन फ्लू हो या दुनिया की कोई भी बीमारी, अगर आपकी रोग प्रतिरोधक क्षमता मजबूत है तो आप इनके खतरों से बचे रहेंगे। ऐसे में हमेशा अपने इम्यून सिस्टम करे उपरोक्त तरीकों से मजूबत रखने का प्रयास करें।\nवैसे अगर आप या आपके परिवार के सदस्य या कोई अन्य करीबी स्वाइन फ्लू वायरस से पीड़ित हैं, तो उनमें स्वाइन फ्लू वायरस के लक्षण समझे जा सकते हैं।\nस्वाइन फ्लू वायरस से पीड़ित व्यक्तियों के शारीरिक लक्षण निम्नलिखित हो सकते हैं। जैसे-\nस्वाइन फ्लू वायरस से संक्रमित व्यक्ति को कभी-कभी बुखार आ सकता है\nस्वाइन फ्लू वायरस के पेशेंट सामान्य से ज्यादा ठंड महसूस करते हैं\nस्वाइन फ्लू की वजह से कफ की परेशानी हो सकती है\nस्वाइन फ्लू वायरस होने पर पेशेंट गले में खराश महसूस कर सकते हैं\nसंक्रमण की वजह से सर्दी-जुकाम हो सकता है\nआंखें लाल होना और आंखों से पानी आना स्वाइन फ्लू वायरस के लक्षण हो सकते हैं\nडायरिया की समस्या शुरू हो सकती है\nमतली और उल्टी भी स्वाइन फ्लू के मरीज को सकता हो सकती है\nस्वाइन फ्लू वायरस किसी भी व्यक्ति को और किसी भी उम्र में हो सकता है। इसलिए स्वाइन फ्लू वायरस से बचकर रहें। अगर घर में कोई स्वाइन फ्लू वायरस से पीड़ित है, तो साफ-सफाई का विशेष ख्याल रखें। क्योंकि इससे बच्चे और महिलाएं ज्यादा पीड़ित होती हैं। दरअसल यह वायरस व्यक्ति के खांसने और छींकने या ऐसी चीजों का स्पर्श करना जो दूसरों के संपर्क में भी आता है, उन्हें भी संक्रमित कर सकता है। इसलिए इसका विशेष ध्यान अत्यधिक जरूरी है। सामान्य बुखार के दौरान रखी जाने वाली सभी सावधानियां इस वायरस के संक्रमण के दौरान भी रखी जानी चाहिए। जैसे बार-बार अपने हाथों को साबुन से धोना जरूरी होता है जो वायरस का खात्मा कर देते हैं। नाक और मुंह को हमेशा माक्स पहन कर रखना।\nअगर आप स्वाइन फ्लू वायरस से जुड़े किसी तरह के कोई सवाल का जवाब जानना चाहते हैं तो विशेषज्ञों से समझना बेहतर होगा।\nInformation on Swine/Variant Influenza/https://www.cdc.gov/flu/swineflu/index.htm/Accessed on 04/02/2020\nH1N1 Flu (Swine Flu)/https://medlineplus.gov/h1n1fluswineflu.html/Accessed on 04/02/2020\nSwine flu (H1N1)/https://www.nhs.uk/conditions/swine-flu/Accessed on 04/02/2020\nSwine flu. https://www.nhp.gov.in/disease/respiratory/respiratory-tract/swine-flu#:~:text=Swine%20flu%20is%20caused%20by,to%20about%206%20feet%20away. Accessed on 20 August, 2020.\nKey Facts about Swine Influenza (Swine Flu) in Pigs. https://www.cdc.gov/flu/swineflu/keyfacts_pigs.htm. Accessed on 20 August, 2020.


अंतर्मंथन: November 2012\nबहुत समय से हास्य काविता लिखने का समय और विषय नहीं मिल रहा था. हालाँकि दीवाली पर उपहारों के आदान प्रदान पर लिखने का बड़ा मूड था. इस बार अवसर मिल ही गया. आप भी आनंद लीजिये :\nजब भी दीवाली, सर पर चढ़ आती है\nसाहब के दिल की, धड़कन बढ़ जाती है।\nजाने इस बार कितनी गिफ्ट्स आयेंगी\nकम रह गई तो घर में, क्या इज्ज़त रह जाएगी।\nदीवाली की गिफ्ट्स का फंडा भी सिंपल होता है\nभई यह तो अफसरों का, स्टेटस सिम्बल होता है।\nपिछले साल दीवाली पर हो गया ट्रांसफर\nदीवाली की गिफ्ट, आधी रह गई घटकर।\nपहले जो लोग तीन तीन पेकेट लेकर आये थे\nअब वो तीन महीने से नज़र तक नहीं आये थे।\nलेन देन का तो सारा हिसाब ही खो गया\nऊपर से पत्नी का भी मूड ख़राब हो गया।\nतुनक कर बोली -- यदि दफ्तर में और टिक जाते\nतो निश्चित ही दस बीस पेकेट, और मिल जाते ।\nगिफ्ट की संख्या रूपये की कीमत सी घट गई\nअज़ी पड़ोसी के आगे अपनी तो नाक ही कट गई।\nआप यहाँ हारे नेता से अकेले पड़े हैं\nपड़ोसी के द्वार पर देखो, दस बन्दे खड़े हैं।\nबाजु वाले शर्मा जी भी बने बैठे हैं शेर\nघर के आगे लगा है, खाली डिब्बों का ढेर।\nसा'ब को अब फिर लग रहा था घाटे का डर\nइस बार फिर आ गया था, ट्रांसफर का नंबर।\nमन में ऊंचे नीचे राजसी विचार आने लगे\nसपने में फिर रंग बिरंगे, उपहार आने लगे।\nनए दफ्तर में सा'ब ने शान से मिठाई मंगवाई\nफिर सारे स्टाफ को बुलाकर, शान से दी बधाई।\nसूट बूट पहनकर बैठे लगाकर रेशमी टाई\nपर ताकते रह गए, गिफ्ट एक भी ना आई।\nबैठे रहे अकेले कुर्सी पर लेते हुए जम्हाई\nखाली एस एम् एस पर ही मिलती रही बधाई।\nखीज कर सा'ब ने अपने पी ऐ को डांट लगाई\nउसने जब बताया , तो ये बात समझ में आई।\nजो कोंट्रेक्टर सप्लायर दफ्तर में चक्कर लगाते थे\nवही तो दीवाली पर मोटी मोटी गिफ्ट लेकर आते थे।\nलेकिन अब बेचारे सारे क़र्ज़ में धंसे पड़े है\nडॉलर के चक्कर में सबके पैसे फंसे पड़े है।\nइनकी सेवाओं का तो हम पर ही क़र्ज़ है\nसर आपका लेने का नहीं , देने का फ़र्ज़ है।\nपुरुषों को दवा दारू की दो घूँट देनी चाहिए\nमहिलाओं को लेट आने की, छूट देनी चाहिए।\nघर के कुछ काम तो ऑफिस में करने दीजिये\nखुद भी करिए हमें भी, मनमानी करने दीजिये।\nसरकारी नौकर तो बेचारा बेसहारा होता है ,\nदफ्तर में बॉस और घर में बीबी का मारा होता है।\nयह सुनकर बॉस का दिल भावनाओं से भर आया,\nइसलिए सारे स्टॉफ को बुलवाकर लंच करवाया।\nकभी दीवाली पर मिलना, मिलकर बातचीत करना\nऔर भेंट का आदान प्रदान, दिलों में भरता था प्यार।\nअब घर बैठे ही मोबाईल या नैट पर करते हैं चैट,\nऔर दीवाली के उपहार, बन कर रह गए हैं व्यापार।\nनोट : कृपया इसे कवि की कल्पना ही समझें . इसका सम्बन्ध किसी भी जीवित या अजीवित व्यक्ति या घटना से नहीं है.\nPosted by डॉ टी एस दराल at 1:00 PM 32 comments: Links to this post\nLabels: उपहार, दीवाली, हास्य कविता\nएक डॉक्टर के रूप में हमने अनेक मौतें देखी हैं. कभी मृत शरीर , कभी अंतिम सांसें लेता रोगी तो कभी असाध्य रोग से पीड़ित बीमार जिसके बचने की सम्भावना न के बराबर . कोई हमारे ही हाथों में दम तोड़ता , किसी को बचा पाने में सफल. एक डॉक्टर के लिए यह सब एक रूटीन सा बन जाता है. इसमें भावनाओं से ज्यादा विवेक, बुद्धि और ज्ञान का इस्तेमाल होता है . इसलिए डॉक्टर अक्सर ऐसी स्थिति में इमोशनल होकर काम नहीं करते. मृत्यु को इतने करीब से शायद कोई और नहीं देख पाता होगा.\nअसाध्य रोग से ग्रस्त एक रोगी को भी डॉक्टर्स कभी सच्ची , कभी झूठी दिलासा देते हुए एक आस बनाये रखते हैं. उम्मीद बनी रहने से रोगी का मनोबल बना रहता है. इस कारण, भले ही मृत्यु को टाला नहीं जा सकता हो , मृत्यु के डर को तो कम किया ही जा सकता है. रोगी और रोगी के रिश्तेदारों को भी मानसिक रूप से तैयार होने का समय मिल जाता है. आखिर , मृत्यु एक अटल सत्य है.\nकसाब को फंसी देने के बाद एक बार फिर यह सवाल उठना लाजिमी है की क्या मृत्यु दंड होना चाहिए. इस विषय पर बहस चलती रही है और चलती रहेगी . विचारों में मतभेद होना स्वाभाविक है. हालाँकि , यह सच है की मनुष्य अनुशासित तभी रहता है जब उसे अनुशासन तोड़ने पर सज़ा का डर होता है. सज़ा में मौत की सज़ा का डर सबसे ज्यादा रहता है. और मौत की सज़ा में फांसी शब्द सबसे ज्यादा डरावना लगता है. गले में रस्सी का फंदा डालकर जब लटकाया जाता है , तब शरीर के बोझ से गर्दन की रीढ़ की हड्डी अचानक टूट जाती है और मनुष्य के शरीर का मस्तिष्क से सम्बन्ध टूटने से मृत्यु हो जाती है. बेशक ऐसा एक पल में हो जाता है , इसलिए व्यक्ति को दर्द या तकलीफ महसूस करने का समय ही नहीं मिलता.\nऐसे में एक सवाल मन में उठता है. जहाँ एक रोगी को मृत्यु से पहले अंतिम साँस तक जिंदगी की उम्मीद बनी रहती है , वहीँ फांसी का इंतज़ार करते कैदी को मृत्यु सामने साफ दिखाई देती है. इस हालात में उसके मन में क्या विचार आते होंगे ? कैसा लगता होगा पल पल मौत का इंतज़ार करना ? क्या कसाब जैसे खुंखार आतंकवादी को भी मौत का खौफ महसूस हुआ होगा ?\nPosted by डॉ टी एस दराल at 8:00 AM 26 comments: Links to this post\nLabels: अहसास, फांसी, मृत्यु\nआम आदमी तो आम ही होता है लेकिन उसकी पसंद और पहुँच खास ( विशेष ) वस्तुओं तक ही सीमित होती है . हालाँकि जो वस्तु खास लोगों के लिए आम होती है , वही आम लोगों के लिए खास होती है . यदि ड्राई फ्रूट्स को देखें तो आम आदमी के लिए मूंगफली ही मेवे का काम करती है . काजू , बादाम , किसमिस और अखरोट आदि भला आम आदमी की किस्मत में कहाँ .\nलेकिन क्या हुआ यदि आप इन मेवों से वंचित रहते हैं . मूंगफली यानि पीनट्स भी तो एक मेवा ही है . और देखिये कितने गुण समाये हैं इस आम आदमी के मेवे में :\nमूंगफली में 25 % प्रोटीन होती है जो सब मेवों में सबसे ज्यादा है . साथ में करीब २० % कार्बोहाइड्रेट और ४८ % फैट होता है . इसलिए मूंगफली से ऊर्जा अत्यधिक मात्रा में मिलती है जो ५७० केल्रिज प्रति १०० ग्राम होती है . ज़ाहिर है , इसे कम मात्रा में ही खाया जा सकता है .\nविटामिन और खनिज पदार्थ :\nविटामिन बी कॉम्प्लेक्स , सी , फोलेट और लोह तत्व , मैग्निसियम , पोटासियम, फोस्फोरस, कैल्सियम और जिंक काफी मात्रा में मिलते हैं .\nप्रचुर मात्रा में पाए जाते हैं जो शरीर को निरोग बनाये रखने में सहायक सिद्ध होते हैं .\n* मूंगफली में प्रोटीन और केल्रिज भरपूर होने के कारण यह बच्चों , गर्भवती महिलाओं और दूध पिलाती माताओं के लिए सर्वोत्तम आहार है . इससे इन में रक्त की कमी नहीं होती और प्रतिदिन की ज़रुरत पूरी होती है .\n* मूंगफली के तेल में मोनो और पॉली अनसेचुरेटेड फैट की मात्रा अधिक होती है . इसलिए यह कॉलेस्ट्रोल को कम रखता है . इसलिए हृदय रोगियों के लिए भी उपयुक्त रहता है।\n* इसमें फाईबर की मात्रा अधिक होने से पेट के लिए सही रहता है और कब्ज़ को दूर रखने में सहायक है।\n* इसमें मौजूद एंटीऑक्सीडेंट्स और अन्य प्रतिरोधक पदार्थ कैंसर और हृदय रोग जैसे घातक रोगों से बचाव करते हैं .\nअत : मूंगफली बच्चों , बड़ों और महिलाओं सभी के लिए एक बढ़िया और स्वास्थ्यवर्धक आहार है। विशेषकर सर्दियों में इससे मिलने वाली ऊर्जा हमें भरपूर स्वाद के साथ शक्ति भी प्रदान करती है। गुड़ और मूंगफली से बनी पट्टी न सिर्फ खाने में मज़ा आता है , बल्कि स्वस्थ जीवन के लिए भी लाभकारी है।\nमूंगफली को सर्दियों में गर्मागर्म खाने में बड़ा आनंद आता है . यह अलग बात है कि छिलके फेंककर हम सड़कों पर गन्दगी ज़रूर फैलाते हैं . मूंगफली की गीरी पूरे वर्ष पैकेट बंद मिलती है . हालाँकि नमक वाली या तली हुई मूंगफली बी पी के रोगियों को कम ही खानी चाहिए . इसके अलावा पीनटबटर के रूप में भी टोस्ट पर लगा कर खाया जा सकता है। मूंगफली की पट्टी के तो क्या कहने , खाने में भी स्वाद और शक्तिवर्धक भी।\nअंत में : पीने वालों को भी पीनट्स चबाने से पीने का मज़ा और भी बढ़ जाता है।\nनोट: मूंगफली से कुछ लोगों को एलर्जी हो सकती है। यह एलर्जी प्रोटीन से होती है। ऐसे में नहीं खाना चाहिए। इसके अलावा इससे कुछ लोगों को थायरोय्ड सम्बंधित रोग भी हो सकता है। हालाँकि यह रिस्क न के बराबर होता है .\nPosted by डॉ टी एस दराल at 8:00 AM 32 comments: Links to this post\nLabels: ड्राई फ्रूट्स, पोषण, मूंगफली\nPosted by डॉ टी एस दराल at 8:00 AM 23 comments: Links to this post\nइस वर्ष दीवाली से ठीक पहले सप्ताहंत आने से दीवाली मनाना थोड़ा आसान रहा . अक्सर इन दिनों में सडकों और बाज़ारों में भारी भीड़ रहती है जिससे अक्सर भारी जाम लग जाते हैं। घंटों जाम में फंसे रह कर जश्न मनाने का जोश ही ठंडा पड़ जाता है। ऐसा लगता है जैसे सारा शहर ही सडकों पर निकल पड़ा हो।\nआइये देखते देखते हैं , दीवाली के विविध आयाम :\nशनिवार : को अस्पताल में आधी छुट्टी होती है।\nअस्पताल में स्टाफ ने कमरों को खूबसूरती से सजाकर रंग जमा दिया। ऊपर लैब का एक दृश्य।\nहमारे कार्यालय को भी तबियत से सजाया गया था।\nऐसे में हमने भी स्टाफ के लिए एक छोटी सी पार्टी आयोजित कर सब को खुश कर दिया। यह अलग बात है कि उन्हें बदले में हमारी कविता झेलनी पड़ी। हालाँकि यह एक छोटी सी ही कीमत थी चुकाने के लिए।\nशाम को सी एस ओ आई में दीवाली मेले का आयोजन किया गया था। यहाँ अन्य संसाधनों के अतिरिक्त एक ग़ज़ल संध्या का आयोजन किया गया था। दिल्ली के सुप्रसिद्ध ग़ज़ल गायक श्री राहत अली खान ने अपनी ग़ज़लों से सबका मन मोह लिया।\nइस बार क्लब को बहुत बढ़िया तरीके से सजाया गया था। हरे भरे लॉन और पार्किंग को खाली कराकर विस्तार से मेले का आयोजन किया गया था। खाना और पीना , दोनों बढ़िया थे। बस पीने के लिए साकी स्वयं ही बनना पड़ा। ( जूस की बात कर रहे हैं )\nकई दिनों से मॉल जाने की सोच रहे थे। आखिर सोमवार तक सडकों पर यातायात कम हो गया था। इसलिए नोयडा के ग्रेट इण्डिया प्लेस मॉल की सजावट भी देखने लायक थी।\nरंग बिरंगी लाइटों से सजा मॉल ऐसा अहसास दिला रहा था जैसे हम किसी विदेशी मूल में घूम रहे हों।\nहालाँकि मॉल में भीड़ भड़क्का बिल्कुल नहीं था।\nहमें तो यह सकून ही दे रहा था।\nछोटी दीवाली के दिन सोसायटी में भोज का इंतजाम किया गया था। अड़ोस पड़ोस के सभी पड़ोसियों से एक ही जगह मिलकर दीवाली मुबारक हो गई। फिर देर रात तक बच्चे डी जे पर थिरकते हुए मस्ती करते रहे।\nसरकार ने 10 बजे के बाद पटाखे न चलने का आह्वान किया था। लेकिन-- इट हेपंस ओनली इन इण्डिया -- यहाँ सरकार की सुनता ही कौन है। रात 8 बजे तक शांति सी महसूस हो रही थी। लगा जैसे दिल्ली वाले समझदार हो गए हैं। लेकिन फिर ऐसा जुनून शुरू हुआ कि 11 बजते बजते चरम सीमा पर पहुँच गया।\nहम तो अपनी बालकनी से बस उड़ते हुए धुएं को देखते रहे। ठा ठा , धां धां , धड़ाम की आवाज़ों के बीच देखते रहे दूसरों को फूंकते हुए, आराम से कमाए गए हराम के पैसे को .\nलेकिन दीपों और लाइटों से होती हुई जगमगाहट मन को बहुत सुख प्रदान कर रही थी।\nवैसे तो दिल्ली के अस्पतालों को पटाखों से जले हुओं के इलाज के लिए पूर्ण रूप से तैयार किया गया था , लेकिन ऐसा होने से बचाना तो डॉक्टर्स के हाथ में नहीं था। कहीं कहीं दुर्घटनाएं भी हुई।\nबिल्कुल साफ दिखने वाली सड़क पर अब घना धुआं छा गया था। आखिर यह तो होना ही था।\nअफ़सोस तो यह है कि फूलझड़ी और अनार जिन्हें सुरक्षित माना जाता है , वे ही सबसे ज्यादा धुआं छोड़ते हैं।\nहालाँकि ध्वनि प्रदूषण होता है चाइनीज़ बमों से।\nआखिर हमने दिखा दिया कि हम हिन्दुस्तानी सबसे ज्यादा धार्मिक प्रवृति के लोग होते हैं। वैसे यदि आप किसी से पूछें कि आप पटाखे क्यों छोड़ रहे हैं तो शायद ही कोई इसका कारण बता पाए । ज़ाहिर है, सब छोड़ रहे हैं इसलिए हम भी छोड़ रहे हैं। बस यही मॉब मेंटालिटी हमें दूसरों से अलग बनाती है।\nPosted by डॉ टी एस दराल at 7:34 PM 22 comments: Links to this post\nLabels: दीवाली, पटाखे, प्रदुषण\nPosted by डॉ टी एस दराल at 10:00 AM 35 comments: Links to this post\nबहुत दिनों से अपनी सोसायटी के निवासियों के लिए एक स्वास्थ्य शिविर का आयोजन करने का विचार था। इस रविवार आखिर यह संभव हो ही गया जब फोर्टिस एस्कॉर्ट्स अस्पताल के सहयोग से हमने एक हार्ट चेकअप कैम्प का आयोजन किया। इस कैम्प में 100 से ज्यादा लोगों का मुफ्त चेकअप किया गया। शिविर में बी पी , ब्लड सुगर , ई सी जी, पी ऍफ़ टी, और बी एम् डी टेस्ट किये गए।\nमुख्य द्वार से प्रवेश करते ही सामने है यह मंदिर , हरियाली में घिरा हुआ। यहाँ रोज शाम को भक्तजनों के लिए भगवान के दर्शन हेतु मंदिर के द्वार खोले जाते हैं। यह स्थान महिलाओं विशेषकर वृद्धों के लिए एक अच्छा मिलन स्थान भी है जहाँ वृद्ध महिलाएं शाम को शांत वातावरण में बैठकर कुछ चैन की सांसें ले लेती हैं .\nमंदिर के पीछे एक बहुत बड़ा पार्क है जिसे बड़ी मेहनत और श्रद्धा से हरा भरा बनाया गया है। इस पार्क में करीब 1000 पेड़ पौधे लगाये गए हैं , जिसका श्रेय जाता है सोसायटी के उपाध्यक्ष श्री एम् एन डुडेजा जी को। पर्यावरण की सुरक्षा के लिए हमारे निवासी कटिबद्ध है।\nहमने कैम्प का आयोजन किया एक ब्लॉक के नीचे पार्किंग जगह पर जिसे खाली करा दिया गया था।\nठीक दस बजे सब तैयारियां हो चुकी थी।\nरविवार के दिन लोगों को आराम से उठने की आदत होती है। एक एक कर लोग आते रहे और चेकअप करवाते रहे।\nअपनी बारी का इंतजार करते हुए। पीछे बैठे हैं अस्थि रोग विशेषज्ञ।\nखान पान सम्बन्धी जानकारी देने के लिए डाईटीसीयन उपलब्ध थीं। शहरों में मोटापे से ग्रस्त लोगों की संख्या बहुत होती है। शायद इसीलिए सबसे ज्यादा व्यस्त ये ही रहीं।\nबारह बजे के बाद भीड़ काफी बढ़ गई थी। कारडियोलोजिस्ट्स ने सभी के टेस्ट की रिपोर्ट देखकर उसी समय परामर्श देते हुए अपना कार्य पूर्ण किया।\nअंत में सारे स्टाफ को खाना खिलाकर हमने भी विदा ली। और इस तरह यह कार्य सम्पूर्ण हुआ।\nकैम्प का आयोजन रेजिडेंट्स वेलफेयर एसोसिएशन के अध्यक्ष श्री नीरज चुग के सौजन्य से हुआ।\nक्यों आवश्यक होते हैं इस तरह के कैम्प्स ?\nबचाव में ही सुरक्षा है . ब्लड प्रेशर , मधुमेह और हृदय रोग जैसे घातक रोग जो पहले ५०-६० वर्ष की आयु के बाद होते थे , आजकल बदलती जीवन शैली के कारण २०-२५ वर्ष की आयु में भी होने लगे हैं. इनका निदान जितना जल्दी हो जाये , विकारों की सम्भावना उतनी ही कम हो जाती है. इन कैम्पों में स्थानीय निवासियों को घर बैठे ही सभी टेस्ट और सलाह मुफ्त उपलब्ध हो जाती है. इसलिए अक्सर लोग इनका पूरा फायदा उठाते हैं\nआज बात करते हैं बी एम् डी के बारे में :\nबी एम् डी यानि बॉन मिनरल डेंसिटी -- यह एक ऐसा टेस्ट है जो हमारी हड्डियों में मौजूद कैल्सियम आदि खनिज पदार्थों की कमी के बारे में बताता है. हड्डियों में मजबूती इनमे मौजूद कैल्सियम और फोस्फोरस के मिश्रण की वज़ह से होती है. उम्र के साथ साथ ये खनिज पदार्थ स्वत: कम होने लगते हैं जिससे हड्डियाँ कमज़ोर हो जाती हैं और टूटने की सम्भावना बढ़ जाती है. आम तौर पर यह स्थिति महिलाओं में ६५ और पुरुषों में ७० वर्ष के बाद देखने को मिलती है.\nलेकिन कुछ परिस्तिथियों में यह प्रक्रिया उम्र से पहले ही शुरू हो जाती है जैसे पूर्व में हुआ फ्रक्चर , रयुमेटोइड आरथ्राईटिस , हाइपरपैराथायरायडिज्म , सटीरोइड दवाओं का सेवन और वज़न का अत्यधिक कम होना. इन हालातों में कम उम्र में भी हड्डी कमज़ोर होने की वज़ह से फ्रक्चर हो सकते हैं.\nइस टेस्ट को करने का सबसे सस्ता और आसान तरीका है -- अल्ट्रासाउंड . हालाँकि एक्स-रे आधारित कई टेस्ट हैं जो बेहतर परिणाम देते हैं. इस टेस्ट के द्वारा हम व्यक्ति की हड्डी के मिनरल कंटेंट का जायज़ा लेते हैं. इसे टी और जेड स्कोर द्वारा प्रदर्शित किया जाता है. टी स्कोर में आपकी हड्डी की ३० वर्ष के व्यक्ति की हड्डी से तुलना की जाती है और जेड स्कोर में सामान आयु के लोगों की तुलना की जाती है. ५० वर्ष की आयु से ऊपर वालों के लिए टी स्कोर लिया जाता है .\nस्कोर : -१ .० से ज्यादा = सामान्य\n- १.० से -२.५ = ओस्टियोपिनिया\n- २.५ से या कम = ओस्टियोपोरोसिस\nओस्टियोपिनिया : का अर्थ है , आपकी हड्डियों में कैल्सियम की कमी शुरू हो चुकी है. यदि अभी से सावधानी नहीं बरती गई तो आगे चलकर समस्या खड़ी हो सकती है। लेकिन घबराने की ज़रुरत नहीं . रोज सुबह शाम सैर करने , कसरत करने और जीवन शैली में परिवर्तन करने से इसे रोका जा सकता है. यदि धूम्रपान करते हैं तो बंद कर दीजिये. यदि हड्डियों में दर्द लगे तो एक गोली कैल्सियम एक दिन छोड़कर लेने से आराम मिलेगा.\nयह असली समस्या है जिसमे हड्डियाँ इतनी कमज़ोर हो जाती हैं की ज़रा सी चोट से भी टूट सकती हैं . बुढ़ापे में अक्सर बाथरूम में फिसलकर कूल्हे की हड्डी टूट जाती है जिसका इलाज बड़ा कष्टदायी होता है. इसका इलाज लम्बा और मुश्किल भी होता है. हालाँकि कैल्सियम और विटामिन डी लेने से आराम मिलता है लेकिन और भी कई दवाओं का सेवन करना पड़ता है. यह इलाज डॉक्टर की देख रेख में ही हो सकता है.\nएक पते की बात : उपरोक्त सभी समस्याओं से काफी हद तक बचा सकता है -- रोजाना ३-४ किलोमीटर पैदल चलकर . शहरी जिंदगी में सब कुछ ज्यादा होता है लेकिन पैदल चलना कम से कम होता है . इसीलिए अनेकों विकार उत्पन्न होने लगते हैं .साथ ही दूध और धूप का सेवन ज़रूर करें . दूध से कैल्सियम और धूप से विटामिन डी भरपूर मात्रा में मिलता है.\nनोट : अब अगली बार लोगों की फरमाईश पर नेत्र और ई एन टी कैम्प का आयोजन किया जायेगा।\nLabels: कैम्प, फोर्टिस एस्कॉर्ट्स अस्पताल, स्वास्थ्य\nबहुत दिनों से ब्लॉग के हैडर की तस्वीर को बदलने की सोच रहा था. आखिर यह तस्वीर पसंद आई और लगा दी. श्री देवेन्द्र पाण्डेय जी ने पसंद का चटका भी लगा दिया. लेकिन उनका कमेन्ट पढ़कर हमने इस तस्वीर को ध्यान से देखा और जो समझ आया , वह इस प्रकार है :\n* जिंदगी एक सफ़र है.\n* इन्सान राहगीर हैं.\n* जिंदगी के सफ़र की डगर भिन्न भिन्न हैं.\n* कोई राह ऊबड़ खाबड़ है तो कोई इस सड़क की तरह साफ और चिकनी सतह वाली.\n* कहीं काँटों भरी राह मिलती है तो कहीं फूलों भरी.\n* कोई राह सीधी होती है , कोई टेढ़ी मेढ़ी .\n* किसी राह पर हमसफ़र मिल जाते हैं , कभी अकेले ही चलना पड़ता है.\nअब सवाल यह उठता है -- हम किस राह पर चलें .\n* अक्सर हमें जो राह मिलती है , उस पर हमारा कोई वश नहीं होता. लेकिन एक बार राह पर चल पड़ें तो उसे आसान बनाना हमारे हाथ में अवश्य होता है .\n* यदि राह के बारे में हमारे सामने विकल्प हों तो यह हम पर निर्भर करता है की हम कौन सी राह चुनते हैं.\n* सही राह का चुनना अत्यंत आवश्यक होता है.\n* अक्सर राह तो मिल जाती है, लेकिन राह भटकना बड़ा आसान होता है।\n* राह वही जो मंजिल तक पहुंचाए. हालाँकि हमारी मंजिल क्या है , यह समझना बड़ा मुश्किल होता है.\nअंत में यही कहा जा सकता है -- हमारे कर्म ऐसे होने चाहिए की हम जहाँ भी चलें, राह की कठिनाइयाँ स्वयं दूर हो जाएँ , डगर पर सफ़र सुहाना लगे -- जैसा इस तस्वीर को देखकर लग रहा है.\nनोट: यह तस्वीर कनाडा के टोरंटो शहर के पास एल्गोंक्विन नामक जंगल की है, जिसके मध्य से होकर यह ६० किलोमीटर लम्बी सड़क गुजरती है.\nPosted by डॉ टी एस दराल at 6:30 PM 37 comments: Links to this post\nLabels: जिंदगी, राह, सफ़र


ब्रोकली परांठा | Stuffed Broccoli Paratha | Broccoli Paratha Recipe - Nishamadhulika.com\n12,452 times read\nब्रोकली परांठा को आप सुबह के नाश्ते में, शाम के खाने में बना सकते हैं. इस परांठे को आप बच्चों को टिफिन में भर कर भी दे सकते हैं. ये एक हेल्दी फूड होगा जो स्वाद के साथ साथ आपकी सेहत के लिए भी लाज़बाव होगा.\nआवश्यक सामग्री - Ingredients for Broccoli Paratha Recipe\nगेहूं का आटा -2कप आटा (250 ग्राम)\nब्रोकली - 300 ग्राम\nज़ीरा - ½ छोटी चम्मच)\nहरी मिर्च -2(बारीक कटी हई)\nलाल मिर्च - ¼ छोटी चम्मच (दरदरी कुटी हुई)\nहरा धनिया -1-2 टेबल स्पून\nविधि - How to make Broccoli Paratha Recipe\nपरांठा बनाने के लिए सबसे पहले आटा गूंथ कर तैयार कर लीजिये. इसके लिए एक प्याले में2कप गेहूं का आटा निकाल लीजिये. आटे में ½ छोटी चम्मच नमक,2छोटी चम्मच तेल डाल कर अच्छे से मिक्स कीजिये. अब थोड़ा-थोड़ा गुनगुना पानी डालते हुए नरम आटा गूंथ कर तैयार कर लीजिये (इतना आटा गूंथने में 1 कप पानी का यूज किया है, जिसमें से2टेबल स्पून पानी बच गया है). आटा गूंथ कर तैयार है. गूंथे आटे को 15-20 मिनट के लिए ढक कर रख दीजिये, आटा सैट होकर तैयार हो जाएगा.\nब्रोकली परांठा के लिऎ स्टफींग तैयार करें. इसके लिए ब्रोकली को अच्छे से धोकर इसे कद्द्कस कर लीजिये.\nपैन में2छोटी चम्मच तेल डालकर गरम कीजिये. तेल गरम होने पर इसमें 1/2 आधा छोटी चम्मच जीरा डाल कर हल्का सा भूनें, जीरा भून जाने पर इसमें कद्दूकस किया हुआ अदरक, बारीक कटी हुई हरी मिर्च और हल्दी पाउडर डाल कर हल्का सा भून लीजिये. मसाले में धनिया पाउडर डाल कर मिक्स कीजिये. अब इस मसाले में कद्दूकस की हुई ब्रोकली, 1/2 छोटी चम्मच नमक, कुटी हुई लाल मिर्च, गरम मसाला और अमचूर पाउडर डालकर सभी चीजों को अच्छे से मिक्स करते हुए 2-3 मिनिट के लिए भून लीजिये.\n2-3 मिनिट बाद ब्रोकली अच्छे से भून कर तैयार है. स्टफिंग बन कर तैयार है गैस बंद कर दीजिये और इसमें हरा धनिया डाल कर मिक्स कर दीजिये. स्टफिंग को प्याले में निकाल लीजिये.\n20 मिनिट बाद आटा सैट होकर तैयार है. आटे के सैट होने पर हाथ पर थोड़ा सा तेल लेकर इसे मसल कर चिकना कर लीजिए. तवा गैस पर रखकर गरम कीजिये. गुंथे हुये आटे से थोड़ा सा आटा निकालिये और गोल लोई बना लीजिये. लोई को सूखे आटे में लपेटकर 3-4 इंच के व्यास में गोल परांठा बेल लीजिये. बेले हुये परांठे पर थोड़ा सा तेल लगा कर फैलाएं अब इस2या3छोटी चम्मच स्टफिंग रख लीजिये और हाथ से परांठे को चारों ओर से उठाकर बन्द कर दीजिये.\nभरी लोई को उंगलियों से दबाकर थोड़ा सा बड़ा कर लीजिये ताकि स्टफिंग परांठे के अन्दर बराबर चारों ओर फैल जाए. भरी लोई को परोथन से लपेटिए और हाथ से हल्का सा बड़ा कर लीजिये (ऎसा करने से परांठा बेलते हुए फटता नहीं है). लोई को चकले पर रख कर हाथ की सहायता से हल्का दबाव देते हुए बड़ा लीजिये. अब फिर से सुखे आटे में लपेट कर हल्का दबाव देते हुए बेल लीजिये.\nतवे पर थोड़ा सा तेल लगाइए और बेले हुये परांठे को तवे पर डाल दीजिए. जैसे ही ऊपरी सतह डार्क हो जाए इसे पलट दीजिए और दूसरी सतह पर ब्राउन चित्ती आने पर पहली सतह पर तेल लगाकर पलट दीजिए. इस ओर भी तेल लगाकर परांठे को हल्का दबाव देते हुए दोनों ओर ब्राउन होने तक सेक लीजिए. आंच धीमी करके परांठे को करारा होने दीजिए. सिके परांठे को किसी प्लेट में प्याली पर निकालकर रख लीजिए. सारे परांठे इसी तरह तैयार कर लीजिये. इतने आटे से 6-7 परांठे बन कर तैयार हो जाते हैं.\nगरमा गरम ब्रोकली परांठे बन कर तैयार हैं. परांठे को आप दही, चटनी, अचार या किसी भी ग्रेवी वाली सब्जी के साथ परोसिये और खाईये\nसर्दी के मौसम में आटा गूंथने के लिए अगर गुनगुने पानी का यूज किया जाए तो इससे आटा अच्छे से गूंथ कर तैयार होता है.\nकद्दूकस किये हुए अदरक के बदले अदरक का पेस्ट भी यूज किया जा सकता है.\nमिर्च आप अपने स्वादानुसार कम या ज्यादा जैसी पसंद करते हों ले सकते हैं.\nगरम मसाला अगर आप नहीं डालना चाहते तो इसे हटा सकते हैं.\nब्रोकली परांठा | Stuffed Broccoli Paratha | Broccoli Paratha Recipe Nisha Madhulika Rating: 5.00 out of 5


स्ट्रिप क्लब में जाएँ - विकिहाउ\nकैसे स्ट्रिप क्लब में जाएँ\nस्ट्रिप क्लब में प्रवेश पाना\nउचित एटीकेट (Etiquette) का पालन करिए\nस्ट्रिप क्लब में जाना दोस्तों के साथ शाम बिताने का एक एक्साइटिंग तरीका हो सकता है। डांसर्स सुंदर होती हैं, माहौल मज़ेदार होता है, और अक्सर शराब की नदियां बहती रहती हैं। अगर आप अभी स्ट्रिप क्लब जाने के मामले में नौसिखिये हैं, या अभी केवल कुछ ही बार गए हैं, तब आपको इस अनुभव से परेशानी हो सकती है और यह विचित्र भी लग सकता है। मगर ऐसा होने की ज़रूरत है नहीं। जब एक बार बाउंसर से आपको अंदर जाने की अनुमति मिल जाये, तब एक ड्रिंक का ऑर्डर करिए और मज़ा लीजिये! अगर आप यह तय करते हैं कि आप ड्रिंक्स लेंगे, तब घर जाने का कोई सुरक्षित तरीका ऑर्गनाइज़ कर लीजिये, डांसर्स, बारटेंडर्स और बाउंसर्स के साथ अपना व्यवहार संयमित और सम्मानजनक रखिए। स्ट्रिप क्लब जाना मज़ेदार होना चाहिए, और अगर आप एटिकेट के बेसिक नियमों का पालन करेंगे, तब आपको कोई समस्या नहीं होनी चाहिए।\nसुनिश्चित कर लीजिये कि आपके पास अपना आईडी कार्ड और वालेट (wallet) है: स्ट्रिप क्लब में प्रवेश के लिए आपको पहचान दिखाने की ज़रूरत पड़ेगी। इसके अलावा आपको टिप देने के लिए नगदी की भी ज़रूरत होगी। यह सुनिश्चित कर लीजिये कि आपके पास अपना वालेट और आईडी है ताकि आप क्लब में प्रवेश पा सकें, टिप कर सकें, ड्रिंक्स खरीद सकें और अगर ज़रूरी हो तब पार्किंग का भुगतान कर सकें। X रिसर्च सोर्स\nअधिकांश स्ट्रिप क्लब्स के अंदर ही एटीएम मशीन्स होती हैं, मगर हो सकता है कि उनको इस्तेमाल करने के लिए आपसे कुछ चार्ज (charge) किया जाये। अपनी ज़रूरत भर की नकदी पहले ही निकाल लीजिये ताकि आपको वहाँ पर एटीएम इस्तेमाल करने की ज़रूरत ही नहीं पड़े।\nबाउंसर से पूछ कर क्लब का ड्रेस कोड पता कर लीजिये: कुछ स्ट्रिप क्लब्स की, क्लब में पहने जाने वाले कपड़ों के बारे में बहुत ही विशेष नीतियाँ हो सकती हैं। जैसे कि, हो सकता है कि टैंक टॉप्स, सोने की भारी चेन, या सफ़ेद जूते पहनना मना हो। X रिसर्च सोर्स\nयूं तो पोलो और जीन्स ठीक ही पोशाक मानी जाती है, मगर कुछ क्लब्स का ड्रेस कोड अलग भी हो सकता है।\nसलाह: यह जानने के लिए पहले ही स्ट्रिप क्लब को कॉल कर लीजिये या उनकी वेबसाइट को चेक कर लीजिये कि क्या उनका कोई ड्रेस कोड है।\nबाउंसर से पूछ लीजिये कि क्या कोई कवर चार्ज है: आप क्लब में घुसने की कोशिश करें, इसके पहले आपको पता होना चाहिए कि प्रवेश के लिए आपको कुछ चार्ज देना होगा या नहीं। बाउंसर से या सामने वाले दरवाज़े पर काम करने वाले सुरक्षा गार्ड से पूछ लीजिये कि आपके लिए प्रवेश करने पर क्या कोई कवर चार्ज या ड्रिंक मिनिमम है। X रिसर्च सोर्स\nकवर चार्ज आपको नकद ही देना होगा, इसलिए कम से कम 2,000 रुपये नकद अपने हाथ में रखिए।\nबाउंसर को अपना आईडी दिखाइए: स्ट्रिप क्लब की एण्ट्रेंस के निकट बाउंसर होगा जो हर आने जाने वाले को मॉनिटर कर रहा होगा। उसे अपना आईडी दिखाइए ताकि वे यह सुनिश्चित कर सकें कि आप एंटर करने लायक आयु के हैं। अगर स्ट्रिप क्लब का कोई कवर चार्ज हो, तो बाउंसर को वह राशि दे कर अंदर जाइए। X रिसर्च सोर्स\nबाउंसर को दिखाने वाले आइडेंटिफ़िकेशन के रूप में आप ड्राइवर्स लाइसेन्स, सरकारी आधिकारिक आईडी, या पासपोर्ट दिखा सकते हैं।\nजब आप क्लब में जाएँ तब बार में एक ड्रिंक ऑर्डर करिए: स्ट्रिप क्लब्स में अक्सर ड्रिंक्स का दाम अधिक होता है, मगर इसी तरह से क्लब पैसा बनाते हैं, क्योंकि उनकी डांसर्स आम तौर पर कॉन्ट्रेक्ट एम्पलॉयीज़ (employees) होती हैं। अगर आप अल्कोहल नहीं भी लेते हों, तब भी जब आप क्लब में एंटर करें, बार की ओर जाइए, और यह दिखाने के लिए एक ड्रिंक ऑर्डर करिए कि आप अच्छे ग्राहक साबित होंगे। X रिसर्च सोर्स\nअगर आप अल्कोहल नहीं पीने वाले हैं, तब क्लब सोडा और नीबू के साथ क्रैनबेरी जूस जैसी किसी नॉन-अल्कोहलिक ड्रिंक का ऑर्डर करिए।\nअनेक स्ट्रिप क्लब्स में ड्रिंक मिनिमम होता है या उनकी ज़रूरत होती है कि आप क्लब में बने रहने के लिए प्रत्येक 30 मिनट पर ड्रिंक ऑर्डर करें।\nअपने और अपने ग्रुप के बैठने के लिए जगह ढूंढ लीजिये: ड्रिंक ऑर्डर करने के बाद, किसी ऐसी टेबल या बैठने की जगह की तलाश करिए, जहां आप रिलैक्स कर सकें। अगर आप लगातार डांसर्स को टिप नहीं देने वाले हैं, तब स्टेज के निकट मत बैठिएगा। X रिसर्च सोर्स\nयह सुनिश्चित कर लीजिये कि आपके ग्रुप में सभी लोग जान लें कि आप कहाँ बैठ रहे हैं ताकि अगर वे किसी प्राइवेट डांस के कारण या बार की ट्रिप के कारण, आप लोगों से अलग हो जाएँ, तब भी वे आपको खोज सकें।\nपोस्ट किए गए रूल्स ऑफ कंडक्ट (rules of conduct) देख लीजिये: विभिन्न स्ट्रिप क्लब्स के रूल्स और एटीकेट, भिन्न-भिन्न हो सकते हैं, विशेषकर टिप करने और छूने जैसी चीज़ों के बारे में। दीवार पर, अगर किसी बोर्ड में रूल्स की लिस्ट लगी हो, तब उसे पढ़ लीजिये या किसी स्टाफ़ के सदस्य से उस बारे में पूछ लीजिये ताकि अनजाने में आप किसी रूल को तोड़ने के कारण क्लब से निकाल न दिये जाएँ। X रिसर्च सोर्स\nजैसे कि, न्यू जर्सी में जब स्ट्रिपर स्टेज पर हो तब आप उसे टिप नहीं कर सकते। आपको उन्हें बाद में ही टिप करना चाहिए।\nअपने मित्रों या स्ट्रिपर से “नहीं” कहने में बुरा मत मानिए: अगर आप कम्फ़र्टेबल (comfortable) नहीं हैं, और किसी प्राइवेट डांस पर खर्च नहीं करना चाहते हैं, या आप किसी डांसर के लिए ड्रिंक नहीं ख़रीदना चाहते हैं, तब नहीं कहने में कोई बुराई नहीं है। न तो कोई बहाना बनाइए, और न ही दबाव में आ कर हाँ कहिए। X रिसर्च सोर्स\nअगर आप कोई चीज़ नहीं करना चाहते हैं, तब उसे मत करिए। अगर आपके दोस्त आपसे कुछ ऐसा करवाना चाहते हैं जिसके लिए आप कम्फ़र्टेबल नहीं हैं, तब पीयर (peer) प्रेशर के कारण उसे करने की ज़रूरत मत महसूस करिए।\nन तो उनके साथ रूड (rude) होइए और न ही उनको अनदेखा करिए। आप उनसे सीधे-सीधे कह सकते हैं, “नहीं, धन्यवाद।”\nआप किसी भी चीज़ के लिए सहमत होने से पहले उसकी कीमत पता कर लीजिये: महंगे डांस, ड्रिंक्स या प्रोमोशन्स में फंसाए जाने से बचने के लिए किसी भी सर्विस की कीमत पहले ही पूछ लीजिये। दाम की चर्चा करने के लिए प्राइवेट डांस समाप्त होने का इंतज़ार मत करिए वरना आपको ओवरचार्ज (overcharge) किया जा सकता है। X रिसर्च सोर्स\nजैसे कि, अगर कोई डांसर आपको वीआईपी रूम में प्राइवेट डांस का ऑफर दे, तब आप कह सकते हैं, “यह तो बहुत बढ़िया लगता है! इसकी कीमत क्या होगी?”\nडांसर्स, बाउंसर्स, और बारटेंडर्स का सम्मान करिए: स्ट्रिपर्स भी मनुष्य हैं जिन्हें किसी भी दूसरे की तरह सम्मान दिया जाना चाहिए। स्ट्रिप क्लब के किसी भी कर्मचारी के साथ रूड, डिस्मिसिव (dismissive), या अपमानजनक व्यवहार मत करिएगा। X रिसर्च सोर्स\nन तो किसी डांसर का फ़ोन नंबर मांगिए और न ही उन्हें डेट के लिए निमंत्रित करिए।\nअगर कोई डांसर आपकी रिक्वेस्ट न माने या आपसे दूर चली जाये, तब न तो बुरा मानिए और न ही उसके पीछे-पीछे जाइए।\nअनेक डांसर्स को स्ट्रिप क्लब्स में काम करने में अच्छा लगता है। इसलिए न तो उन्हें “सेव (save)” करने की कोशिश करिए और न ही उनकी नौकरी छुड़वाने की।\nडांसर्स से उनके असली नाम मत पूछिये: अनेक डांसर की आल्टर ईगो (alter ego) होती हैं और वे अपनी निजी जानकारी और जीवन को प्राइवेट रखना पसंद करती हैं। रूड मत होइए और उनके नाम तथा स्ट्रिप क्लब के बाहर के उनके जीवन की जानकारी पाने की ज़िद मत करिए। X रिसर्च सोर्स\nडांसर्स की इच्छाओं का सम्मान करिए। अगर वे कहती हैं कि वे किसी चीज़ से अनकम्फ़र्टेबल हैं, तब न तो ज़बरदस्ती करिए और न ही अपसेट (upset) होइए।\nबहुत अधिक अल्कोहल मत पीजिए: नशे में धुत होना कभी भी अच्छा नहीं दिखता है, यहाँ तक कि स्ट्रिप क्लब में भी नहीं, जहां ड्रिंक्स सर्व की जाती हैं, और आपको अधिक पीने तथा होश गँवाने के लिए प्रोत्साहित किया जाता है। इसके अलावा इतने नशे में आ जाना खतरनाक है, कि आपको पता ही न हो कि आप कहाँ है और ग़लत सलत निर्णय ले लें तथा बहुत खर्च कर बैठें। X रिसर्च सोर्स\nसलाह: ड्रिंक्स के बीच में खूब पानी पीजिए ताकि आप हाइड्रेटेड और कोहेरेंट (coherent) बने रहें। इससे आपको उस हैंगओवर को घटाने में भी मदद मिलेगी जो कि आपको अगले दिन होने ही वाला है।\nअगर आप ड्राइव कर रहे हों तब किसी सुरक्षित जगह पर पार्क करिए: कुछ स्ट्रिप क्लब्स के प्राइवेट पार्किंग लॉट होते हैं जिसे सिक्यूरिटी से मॉनिटर किया जाता है। अगर आप किसी स्ट्रिप क्लब में रात में जा रहे हों, तब यह सुनिश्चित कर लीजिये कि आप कहीं आसपास और विज़िबल (visible) जगह पर ही पार्क करें ताकि आप अपनी कर तक सुरक्षित लौट सकें। X रिसर्च सोर्स\nजब आप स्ट्रिप क्लब से बाहर आते हैं तब अपराधी समझते हैं कि आपके पास पैसे होंगे। सुरक्षित रहिए और किसी ऐसी जगह पार्क करिए जो विज़िबल हो और स्ट्रिप क्लब के बाउंसर्स और सिक्यूरिटी के निकट हो।\nअगर आप शराब पीने वाले हों तब किसी को ड्राइवर डेज़ीगनेट (Designate) करिए: बहुत सारे लोग रिलैक्स करने और मज़ा करने के लिए स्ट्रिप क्लब जाते हैं। अक्सर अल्कोहल पीना स्ट्रिप क्लब जाने का एक हिस्सा ही होता है। अगर आप पीने वाले हैं और ड्राइव करके स्ट्रिप क्लब गए हैं, तब यह सुनिश्चित करिए कि आपके साथ कोई ऐसा हो जो सोबर रहे, और जब आप वहाँ से घर जाएँ, तब आपको घर छोड़ सके। X विश्वसनीय स्त्रोत National Highway Traffic Safety Administration स्त्रोत (source) पर जायें\nसलाह: अगर आपके पास डेज़ीगनेटेड ड्राइवर न हो और आपने बहुत पी ली हो, तब अपनी कार वहीं स्ट्रिप क्लब पर छोड़ दीजिये और एक कैब बुला लीजिये।\nअगर आपके ग्रुप में सभी लोग पीने का प्लान कर रहे हों, तब ऊबर या Lyft ले लीजिये: राइडशेयरिंग ऐप का इस्तेमाल, पार्किंग के खर्च को बचाने का और यह सुनिश्चित करने का बढ़िया तरीका है कि आप और आपके मित्र सुरक्षित ढंग से स्ट्रिप क्लब और वापस अपने घर पहुँचें। स्ट्रिप क्लब जाने और रात को वहाँ से अपने घर वापस आने के लिए राइड ऑर्डर करने के लिए, अपने स्मार्टफ़ोन में राइडशेयरिंग ऐप डाउनलोड कर लीजिये। X विश्वसनीय स्त्रोत National Highway Traffic Safety Administration स्त्रोत (source) पर जायें\nअपने किसी मित्र के साथ राइड शेयर करके अपने ख़र्च में बचत करिए।\nअगर कोई पी रहा हो, तब अपने ग्रुप के किसी भी साथी को पीछे मत छोड़ जायेगा: अगर आपके ग्रुप का कोई सदस्य अलग हो जाये या वो बहुत पी ले और तब भी वहीं रुकने की ज़िद करे, जबकि बाकी सभी लोग जाने को तैयार हों, उसे पीछे मत छोड़ जाइए क्योंकि वो खुद को नुकसान पहुंचा सकता है या उसके साथ उससे भी बुरा कुछ हो सकता है। सभी लोग साथ ही निकलिए, ताकि सब लोग सुरक्षित घर पहुँच सकें। X रिसर्च सोर्स\nवे पैसा ख़र्च कर दें, जबकि उनको ख़र्च नहीं करना चाहिए।\nचूंकि वे स्ट्रिप क्लब में हैं, लोग मान लेंगे कि उनके पास पैसे हैं और वे उसका लाभ उठाने की कोशिश कर सकते हैं। ये भी हो सकता है कि वे लूट लिए जाएँ।\nकभी भी नशे में ड्राइव मत करिए। किसी को डेज़ीगनेटेड ड्राइवर बना लीजिये, कैब बुला लीजिये, या सुरक्षित घर पहुँचने के लिए राइडशेयरिंग ऐप का इस्तेमाल करिए।


वेदप्रताप वैदिक का ब्लॉग: अंग्रेज राज से भी ज्यादा खतरनाक है अंग्रेजी राज\nBy वेद प्रताप वैदिक | Published: November 23, 2021 03:07 PM2021-11-23T15:07:33+5:302021-11-23T15:07:33+5:30\nअसलियत यह है कि पिछले 74 साल से शिक्षा के क्षेत्र में कोई मौलिक परिवर्तन नहीं हुए. इंदिरा गांधी के जमाने में शिक्षामंत्री त्रिगुण सेन और भागवत झा आजाद ने कुछ सराहनीय कदम जरूर उठाए थे.\nभाजपा सरकार ने मानव-संसाधन मंत्रालय नाम बदलकर उसे फिर से शिक्षा मंत्रालय बना दिया, यह तो अच्छा ही किया लेकिन नाम बदलना काफी नहीं है. असली सवाल यह है कि उसका काम बदला कि नहीं? शिक्षा मंत्रालय ने यदि सचमुच कुछ काम किया होता तो पिछले सात साल में उसके कुछ परिणाम भी दिखाई पड़ने लगते.\nशिक्षा मंत्रालय का काम बदला कि नहीं लेकिन सात साल में उसके चार मंत्री बदल गए. यानी कोई भी मंत्री औसत दो साल भी काम नहीं कर पाया. इस बीच कई आयोग और कई कमेटियां बनीं लेकिन शिक्षा की गाड़ी जहां खड़ी थी, वहीं खड़ी है.\nअब एक नई घोषणा यह हुई है कि प्राथमिक शिक्षा से उच्च-शिक्षा और शोध-कार्य तक भारतीय भाषाओं को प्रोत्साहित किया जाएगा. यह नई शिक्षा नीति (2020) के तहत किया जाएगा. लेकिन पिछले डेढ़-दो साल सरकार ने खाली क्यों निकाल दिए?\nअसलियत तो यह है कि पिछले 74 साल से शिक्षा के क्षेत्र में कोई मौलिक परिवर्तन नहीं हुए. इंदिरा गांधी के जमाने में शिक्षामंत्री त्रिगुण सेन और भागवत झा आजाद ने कुछ सराहनीय कदम जरूर उठाए थे, वरना शिक्षा की उपेक्षा सभी सरकारें करती रही हैं. लॉर्ड मैकाले की शिक्षा-पद्धति की नकल आज भी ज्यों की त्यों हो रही है.\nइसीलिए कई एशियाई देशों के मुकाबले भारत आज भी पीछे है. विदेशी भाषाओं और विदेशी चिंतन का लाभ उठाने में किसी को भी चूकना नहीं चाहिए लेकिन स्वभाषाओं को जो नौकरानी और विदेशी भाषा को महारानी बना देते हैं, वे चीन और जापान की तरह समृद्ध और शक्तिशाली नहीं बन सकते.\nभारत जैसे दर्जनों राष्ट्र, जो ब्रिटेन के गुलाम थे, आज भी क्यों लंगड़ा रहे हैं? इसीलिए कि आजादी के 74 साल बाद आज भी भारत में यदि किसी को ऊंची नौकरी चाहिए, उपाधि चाहिए, सम्मान चाहिए, पद चाहिए तो उसे अंग्रेजी की गुलामी करनी पड़ेगी. अंग्रेज तो चले गए लेकिन अंग्रेजी हम पर लाद गए.\nअंग्रेज के राज से भी ज्यादा खतरनाक है, अंग्रेजी का राज! जब तक शिक्षा, चिकित्सा, कानून, सरकारी कामकाज और सामाजिक जीवन से सरकार अंग्रेजी की अनिवार्यता यानी शहंशाही नहीं हटाएगी, उसके भारतीय भाषाओं को बढ़ाने के सारे दावे हवा में उड़ते रहेंगे. आज तक दुनिया का कोई भी राष्ट्र विदेशी भाषा के जरिये महाशक्ति या महासंपन्न नहीं बन पाया है.\nइस रहस्य को सबसे पहले आर्यसमाज के प्रवर्तक महर्षि दयानंद ने उजागर किया, फिर महात्मा गांधी ने इसे जमकर दोहराया और फिर स्वतंत्र भारत में गुलामी के इस गढ़ को गिराने का तेजस्वी अभियान डॉ. राममनोहर लोहिया ने चलाया. लेकिन हमारे आजकल के नेताओं में इतना आत्मविश्वास ही नहीं है कि वे अंग्रेजी की अनिवार्यता के खिलाफ खुला अभियान चलाएं और स्वभाषाओं का मार्ग प्रशस्त करें.\nWeb Title: Ved Pratap Vaidik blog: English rule is more dangerous than British rule\nटॅग्स :Education MinistryEducationMahatma GandhiIndira GandhiNarendra Modiशिक्षा मंत्रालयएजुकेशनमहात्मा गाँधीइंदिरा गाँधीनरेंद्र मोदी


Junk Food ban in Chandigarh schools canteen\nपीजीआइ के कम्युनिटी मेडिसिन और पब्लिक हेल्थ विभाग के प्रोफेसर डॉक्टर सोनू गोयल ने बताया कि स्कूलों के 50 मीटर के दायरे में जंक फूड बेचने वाले रेहड़ी-फड़ी को भी हटाया जाएगा। यह देखने में आया कि बच्चे स्कूल से छुट्टी होने के बाद बाहर खड़े जंक फूड बेच रहे रेहड़ी-फड़ी पर इनका सेवन करते हैं। जोकि बच्चों के स्वास्थ्य पर बुरा असर डालता है।\nजंक फूड का सेवन करने से बच्चों में बढ़ रहा मोटापा और अन्य बीमारियां\nविभाग की एसोसिएट प्रोफेसर डॉ. पूनम खन्ना ने बताया कि जंक फूड का सेवन करने से बच्चों में माेटापा बढ़ता जा रहा है। मोटापा बढ़ने के कारण बच्चों में बीमारियां भी बढ़ती जा रही है। बच्चे मानसिक और शारीरिक रूप से फिट नहीं रहते। जिसका असर बच्चों की पढ़ाई-लिखाई पर भी पड़ता है। बच्चों को स्वस्थ और बेहतर शिक्षा दिलाने के लिए यह बेहद जरूरी है कि जंक फूड को उनके जीवन से खतम करना होगा। ताकि बच्चे पौष्टिक आहार का सेवन करें और अपने मानसिक और शारीरिक क्षमता को बेहतर बना सकें।\nमिलिट्री लिटरेचर फेस्टिवल में 1971 की भारत-पाक जंग के बहादुरों की यादें फिर होंगी ताजा\nशहर में शुरू होंगे ट्रांसफैट फ्री स्कूल\nडॉ. सोनू गोयल और चंडीगढ़ शिक्षा विभाग की डायरेक्टर डॉ. पालिका अरोड़ा ने बताया कि इसके तहत पीजीआइ और शिक्षा विभाग मिलकर शहर में ट्रांसफैट फ्री स्कूल प्रोग्राम शुरू करने जा रहा है। ताकि बच्चों में बढ़ते मोटापे और उच्च कार्डियो मेटाबोलिक्स जोखिम को खतम किया जा सके। क्योंकि शुरुआत से ही अगर बच्चों में जंक या फास्ट फूड की गंदी आदतों पर रोक लगाई जाए , तो आगे चलकर उन्हें उच्च रक्तचाप और डायबिटीज जैसी खतरनाक बीमारियों से नहीं जूझना पड़ेगा।\n# Junk Food ban in Chandigarh\n# चंडीगढ़ में जंक फूड बैन


सोनोव्यू - सल्फर हेक्साफ्लोराइड - दवाओं - 2020\nसोनवो क्या है?\nSonoVue एक दवा है जिसमें सक्रिय पदार्थ सल्फर हेक्साफ्लोराइड (एक गैस) है। यह एक किट में उपलब्ध है जिसमें एक शीशी जिसमें गैस और पाउडर शामिल हैं और एक पूर्व-भरा हुआ सिरिंज जिसमें5मिलीलीटर विलायक है। जब समाधान में पुनर्गठित किया जाता है, तो सोनव्यू के 1 मिलीलीटर में सल्फर हेक्साफ्लोराइड के 8 माइक्रोलिटर होते हैं, जो "माइक्रोब्लोब" के रूप में होते हैं जो तरल निलंबन में बनाए जाते हैं।\nसोनवो का उपयोग किस लिए किया जाता है?\nSonoVue केवल नैदानिक उपयोग के लिए अभिप्रेत है। यह एक विपरीत एजेंट है (यानी एक पदार्थ जो नैदानिक इमेजिंग परीक्षणों में आंतरिक संरचनाओं के दृश्य की अनुमति देता है)। सोनोव्यू का उपयोग नैदानिक परीक्षणों में किया जाता है जो अल्ट्रासाउंड का उपयोग करते हैं, क्योंकि यह रक्त की इकोोजेनेसिटी (रक्त की एक प्रतिध्वनि उत्पन्न करने की क्षमता) पर जोर देता है। दवा केवल उन रोगियों में इंगित की जाती है जिनके लिए विपरीत-मुक्त परीक्षा पर्याप्त सटीक नहीं है। SonoVue के लिए संकेत दिया गया है:\nइकोकार्डियोग्राफी (दिल का अल्ट्रासाउंड)। दवा का उपयोग हृदय गुहाओं, विशेष रूप से बाएं वेंट्रिकल के स्पष्ट दृश्य को प्राप्त करने के लिए किया जाता है, संदिग्ध या पुष्टि कोरोनरी धमनी रोग वाले रोगियों में;\nडॉपलर परीक्षा (एक नैदानिक परीक्षण जो रक्त प्रवाह की गति को मापता है)। SonoVue का उपयोग बड़े जहाजों की डॉपलर परीक्षा में किया जा सकता है, जैसे कि मस्तिष्क क्षेत्र को स्प्रे करने वाले, वे जो सिर या मुख्य शिरा में प्रवाह करते हैं जो रक्त को यकृत में पहुंचाते हैं, या माइक्रोक्रिकुलेशन (छोटी रक्त वाहिकाओं जैसे कि उनमें पाए जाते हैं) स्तन या यकृत के घाव।\nSonoVue का उपयोग कैसे करें?\nSonoVue केवल अल्ट्रासाउंड निदान विधियों में अनुभवी चिकित्सकों द्वारा प्रशासित किया जाना चाहिए। यह नैदानिक मूल्यांकन से पहले अंतःशिरा रूप से (शिरा में) प्रशासित किया जाता है,2या 2.4 मिलीलीटर की खुराक पर, परीक्षा के आधार पर। एक दूसरा इंजेक्शन लगाया जा सकता है। 18 वर्ष से कम आयु के विषयों में सोनवो का अध्ययन नहीं किया गया है, इसलिए इन रोगियों में इसके उपयोग की सिफारिश नहीं की जाती है।\nSonoVue कैसे काम करता है?\nसोनव्यू, सल्फर हेक्साफ्लोराइड में सक्रिय पदार्थ, एक गैस है जो रक्त में नहीं घुलता है। जब सोनवू को निलंबन में बनाया जाता है, तो गैस "माइक्रोब्यूब" नामक छोटे बुलबुले में फंस जाती है। इंजेक्शन के बाद, सूक्ष्मजीव रक्त में घूमते हैं, जहां वे संकेत को दर्शाते हैं\nशरीर के अन्य ऊतकों की तुलना में अधिक अल्ट्रासाउंड। यह इकोकार्डियोग्राफी और डॉपलर डायग्नोस्टिक्स जैसे अल्ट्रासाउंड परीक्षाओं के परिणामों को बेहतर बनाने में मदद करता है। गैस को शरीर से बाहर निकाल दिया जाता है।\nसोनव्यू पर क्या अध्ययन किए गए हैं?\nSonoVue का अध्ययन छह मुख्य अध्ययनों में किया गया है जिसमें कुल 895 मरीज शामिल हैं। इनमें से तीन अध्ययन इकोकार्डियोग्राफी और तीन डॉपलर परीक्षा से संबंधित हैं।\nइकोकार्डियोग्राफी पर किए गए अध्ययनों में कुल 317 मरीज शामिल थे और सोनोवे के प्रभावों की तुलना एक अन्य कंट्रास्ट एजेंट और प्लेसबो (एक डमी उपचार) के साथ की गई थी।\nडॉपलर अध्ययन में बड़ी रक्त वाहिकाओं को प्रभावित करने वाली असामान्यताओं के साथ 361 रोगियों और छोटे जहाजों को प्रभावित करने वाले 217 रोगियों को शामिल किया गया था। इन अध्ययनों में, सोनवो की तुलना अन्य दवाओं के साथ नहीं की गई थी, लेकिन सोनवो के साथ किए गए परीक्षणों के परिणामों की तुलना सर्वश्रेष्ठ डायग्नोस्टिक्स, जैसे एंजियोग्राफी (रक्त वाहिकाओं का एक्स-रे) के साथ की गई थी। प्रभावशीलता का मुख्य माप परीक्षा में प्राप्त छवियों का तेज था।\nपढ़ाई के दौरान सोनव्यू को क्या फायदा हुआ?\nइकोकार्डियोग्राफी अध्ययन में, सोनव्यू बाएं वेंट्रिकल और बाएं वेंट्रिकुलर एंडोकार्डियल बॉर्डर की छवि स्पष्टता में सुधार करने में तुलनित्र और प्लेसबो की तुलना में अधिक प्रभावी था।\nडॉपलर अध्ययन में, बड़ी रक्त वाहिकाओं में रक्त के प्रवाह को मापने के लिए सोनवो के उपयोग ने मस्तिष्क धमनियों, कैरोटिड धमनियों (गर्दन की धमनियों) और पोर्टल नसों (जो यकृत में प्रवेश करती हैं) की परीक्षाओं में नैदानिक सटीकता में सुधार हुआ है।, लेकिन गुर्दे की धमनियों का नहीं। छोटे जहाजों के लिए, सोनवो ने स्तन और यकृत के घावों में रक्त के प्रवाह की छवि गुणवत्ता में सुधार किया है। हालांकि, अग्न्याशय, गुर्दे, अंडाशय या प्रोस्टेट ग्रंथि के घावों के लिए कोई बेहतर गुणवत्ता नहीं देखी गई थी।\nसोनव्यू से जुड़ा जोखिम क्या है?\nSonoVue के साथ सबसे आम दुष्प्रभाव (100 में से 1 और 10 रोगियों में देखा जाता है) सिरदर्द, मतली, इंजेक्शन साइट पर प्रतिक्रियाएं हैं, जिसमें हेमटोमा (एक ऊतक में रक्त फैल), सनसनी शामिल हैं जलन और पेरेस्टेसिया (झुनझुनी और झुनझुनी की असामान्य सनसनी)। SonoVue के साथ रिपोर्ट किए गए सभी दुष्प्रभावों की पूरी सूची के लिए, पैकेज लीफलेट देखें।\nSonoVue का उपयोग उन लोगों में नहीं किया जाना चाहिए जो सल्फर हेक्साफ्लोराइड या किसी भी अन्य सामग्री के प्रति हाइपरसेंसिटिव (एलर्जी) हो सकते हैं। SonoVue को प्रशासित नहीं किया जाना चाहिए:\nहाल के विकास के साथ या अस्थिर हृदय इचैमिया के साथ तीव्र कोरोनरी सिंड्रोम (कोरोनरी धमनियों के लक्षण) वाले रोगियों (हृदय को सामान्य रक्त की आपूर्ति में कमी);\nज्ञात दाएं-से-बाएं शंट वाले (हृदय के भीतर रक्त की असामान्य हलचल), गंभीर फुफ्फुसीय उच्च रक्तचाप (फुफ्फुसीय धमनी में उच्च रक्तचाप, हृदय को फेफड़े से जोड़ने वाला पोत), निर्विरोध उच्च रक्तचाप और प्रभावित रोगियों के साथ वयस्क श्वसन संकट सिंड्रोम (दोनों फेफड़ों में द्रव का गंभीर संचय);\nगर्भवती या नर्सिंग महिलाएं।\nक्यों SonoVue को मंजूरी दी गई है?\nमानव उपयोग के लिए औषधीय उत्पादों की समिति (सीएचएमपी) ने फैसला किया कि संदिग्ध या स्थापित हृदय रोग के रोगियों में इकोकार्डियोग्राफी में रक्त के इकोोजेनेसिसिटी (अल्ट्रासोनिक कंट्रास्ट) को बढ़ाने में सोनव्यू के लाभों को जोखिम में डाल दिया गया है। कार्डियक चैंबर्स और बाएं वेंट्रिकुलर एंडोकार्डियल बॉर्डर की परिभाषा में सुधार के साथ-साथ बड़े जहाजों (सेरेब्रल धमनियों, एक्स्ट्राक्रानियल कैरोटिड्स या परिधीय धमनियों, और पोर्टल शिरा) या माइक्रोक्रिक्यूलेशन (यकृत और स्तन के घावों) के डॉपलर निदान में। इसलिए समिति ने सिफारिश की कि सोनवो को विपणन प्राधिकरण दिया जाए।\nSonoVue पर अधिक जानकारी:\nयूरोपीय आयोग ने 26 मार्च 2001 को सोनवो के लिए ब्रोको इंटरनेशनल बीवी के लिए पूरे यूरोपीय संघ में एक विपणन प्राधिकरण को मान्य किया। विपणन प्राधिकरण 26 मार्च 2006 को नवीनीकृत किया गया था।\nSonoVue के EPAR के पूर्ण संस्करण के लिए यहां क्लिक करें।\nइस सारांश का अंतिम अद्यतन: 09-2007\nVERAX ब्लू ® बेंजाइडाइन हाइड्रोक्लोराइड\nCopyright 2020 \_ सोनवो - सल्फर हेक्साफ्लोराइड